Reviu Eksklusif: OnePlus 3, Flagship Killer Yang Matang!

Jangan silap, Flagship Killer merupakan slogan yang digunakan untuk model OnePlus 2, namun ia tidak berapa cemerlang dalam memenuhi kehendak pengguna. Tahun ini, OnePlus 3 pula muncul dengan cogan kata “Never Settle”, namun pada pendapat editor, OnePlus 3 merupakan Flagship Killer yang sebenar!

OnePlus mempunyai reputasi yang disegani apabila menyentuh soal spesifikasi. Syarikat yang diasaskan anak muda bernama Carl Pei itu sudah dua kali membuktikan bahawa mereka mampu menawarkan smartphone berspesifikasi tinggi pada harga jauh lebih rendah dari pesaing. Sehingga kini mereka telah pun menghasilkan OnePlus One, OnePlus 2, OnePlus X dan yang terkini adalah OnePlus 3. Ulasan editor dimulakan dengan melihat spesifikasi OnePlus 3.

Dua spesifikasi utama yang kerap kali ditekankan pengguna ketika memilih peranti adalah cip pemproses dan juga kapasiti RAM. Kedua-duanya memainkan peranan yang sangat penting dalam memastikan peranti berfungsi dengan pantas dan sempurna. OnePlus 3 dilengkapi antara cip pemproses terbaik di pasaran (Qualcomm Snapdragon 820) dan kapasiti RAM terbaik ketika ini sebanyak 6GB, jadi tidak hairanlah ramai pengguna di luar tergila-gilakan peranti ini.

Perkara pertama yang menarik perhatian sebaik sahaja memegang OnePlus 3 adalah kenipisan peranti ini. Untuk pengetahuan anda sebelum menggunakan OnePlus 3, editor menggunakan iPhone 6S dan editor dapat merasakan perbezaan yang ketara di antara kedua-dua peranti. Lengkungan pada bahagian tepi OnePlus 3 membuatkan peranti ini terasa lebih nipis dan selesa ketika digenggam.

Bahan binaan besi jelas menunjukkan hala tuju OnePlus dari segi estetik peranti, OnePlus 3 berjaya memberikan premium feeling kepada reka bentuknya. Binaan keseluruhan peranti sangat solid, namun kemasan bahagian belakang agak licin dan membuatkan editor berasa sedikit risau ketika menggunakan peranti ini, kerap kali peranti dirasakan seperti mahu tergelincir dari genggaman. Editor menyarankan anda mendapatkan sekali casing apabila anda membeli peranti ini kelak. Buat masa kini, agak sukar untuk mendapatkan casing untuk OnePlus 3, editor terpaksa melakukan tempahan dari negara luar kerana casing OnePlus 3 sukar didapatkan dan pilihannya amat terhad.

Walaupun mempunyai rekaan yang premium dan elegan, masih terdapat beberapa kekurangan yang editor rasakan ada pada peranti ini. Yang pertama adalah kamera yang tertimbul dari bahagian panel belakang peranti. Editor pasti ramai pengguna lebih gemarkan peranti yang mempunyai lensa kamera belakang yang sama rata dengan bahagian badan.

Kekurangan kedua adalah ada posisi speaker di bahagian sisi bawah. Kerap kali apabila menonton video YouTube, dengan tidak sengaja editor tertutup lubang speaker. Masalah tersebut lebih teruk lagi ketika bermain permainan di dalam mod paparan lanskap. Untuk mengelakkan masalah tersebut berlaku, editor menggunakan speaker Bluetooth ketika menonton dan bermain OnePlus 3.

Kebanyakan pengguna sekarang sangat menggemari paparan AMOLED, antara sebab paparan ini digemari adalah talaan warna yang baik, hitam tulen dan juga penjimatan kuasa. Jika anda juga salah seorang peminat AMOLED, anda pasti tidak kecewa dengan OnePlus 3 kerana ia hadir dengan skrin Optic AMOLED 5.5 inci Full HD 1080p. Ya, tiada paparan beresolusi 2K pada OnePlus 3, namun ini bertujuan untuk meminimakan penggunaan kuasa bateri. Jika anda sudah biasa menggunakan peranti paparan 2K, anda mungkin akan merasakan sedikit perbezaan, namun kebanyakan orang tidak dapat membezakan paparan smartphone dengan resolusi 2K dan Full HD.

Anda pasti tertanya-tanya apakah maksud Optic pada spesifikasi paparan OnePlus 3. Optic hanyalah terma rujukan yang bermaksud skrin AMOLED tersebut telah ditala dan dimodifikasi oleh para jurutera OnePlus. Namun anda tidak perlu risau kerana paparan yang telah ditala masih lagi sangat baik dan tiada masalah walaupun ada beberapa isu yang timbul memperkatakan bahawa terdapat masalah warna pada skrin OnePlus 3, namun sepanjang editor menggunakan peranti ini, tiada isu paparan yang timbul.

Night Mode adalah salah satu features yang ditawarkan bersama-sama OnePlus 3. Apabila diaktifkan ia akan menukar warna paparan menjadi kejinggaan, sekaligus menapis cahaya biru yang mempunyai kesan tidak baik kepada pengguna. Cahaya biru akan mengganggu rembesan kimia yang diperlukan untuk otak kita berehat dan bersedia untuk tidur. Oleh itu aktifkan mod ini pada waktu malam agar anda senang tidur dan berehat.

Pengesan cap jari OnePlus 3 terletak di bahagian panel depan, ia diperbuat dari seramik yang mempunyai kadar tahan 8.5 Mohs, jadi anda tidak perlu risau kerana ia sangat sukar untuk calar dan rosak. Berbeza dari peranti flagship lain, OnePlus memilih untuk menjadikan pengesan cap jari mereka fully capacitive, ini bermakna anda tidak perlu menekan sensor untuk mengaktifkan fungsi pengesanan. Letakkan sahaja jari anda pada bahagian pengesan dan dengan sepantas kilat peranti akan aktif.

Sebelum ini editor menggunakan iPhone 6S yang juga dilengkapi pengesan cap jari dan editor dapat merasakan perbezaan yang ketara di antara kedua-duanya. Pengesan cap jari pada OnePlus 3 lebih pantas dan cekap berbanding pengesan cap jari pada iPhone 6S, OnePlus 3 hanya memerlukan 0.2 saat untuk mengaktifkan peranti walaupun dari keadaan skrin tidak aktif.

Ada sesetengah orang mengatakan bahawa pengesan cap jari iPhone 6S terasa lambat kerana animasi lockscreennya, namun seorang YouTuber telah melakukan eksperimen untuk menyiasat adakah benar dakwaan tersebut, beliau menjalankan ujian dengan pelbagai kondisi, antaranya menutup fungsi animasi pada kedua-dua peranti dan ternyata OnePlus 3 sememangnya lebih pantas dari iPhone 6S.

Salah satu fungsi yang amat diminati editor pada iPhone adalah butang fizikal ring/silent yang terletak pada bahagian sisi peranti. OnePlus 2 merupakan peranti pertama dari OnePlus yang mempunyai fungsi yang serupa dengan butang tersebut, ia dikenali sebagai Alert Slider. Jadi apabila OnePlus memutuskan untuk terus menggunakan fungsi ini adalah berita baik buat pengguna.

Dash Charge merupakan fungsi yang paling terbaik editor rasakan ada pada OnePlus 3. Jika anda menggunakan smartphone ini dengan penggunaan yang sangat berat seperti bermain game untuk berjam-jam, pasti bateri anda akan cepat habis. Itulah yang dihadapi oleh editor apabila menghabiskan masa dengan permainan Slither.io. Mujur OnePlus 3 mempunyai fungsi Dash Charge yang mampu mengecas bateri dari 0% ke 60% dalam masa 30 minit sahaja. Ia bukan hanya cakap kosong dari OnePlus, editor telah pun mencubanya dan ia memang benar-benar mampu mengecas dengan sangat pantas.

Namun anda perlulah menggunakan kepala pengecas dan kabel USB Type C yang disediakan bersama-sama OnePlus 3. Jika tidak fungsi Dash Charge tidak boleh digunakan, dan itulah satu kekurangan yang editor rasakan. Ini bermakna anda perlu sentiasa membawa kepala pengecas dan kabel original ke mana-mana sekiranya anda ingin menggunakan Dash Charge.

Kapasiti storan merupakan salah satu kekurangan yang ada pada OnePlus 3. Peranti ini hadir dengan pilihan kapasiti 64GB sahaja dan ia juga tidak menyokong fungsi MicroSD, jadi anda akan sentiasa tersekat pada kapasiti tersebut. Bagi mereka yang berminat untuk mendapatkan OnePlus 3 dan merasakan kapasiti stor 64GB tidak cukup, mungkin anda perlu mendapatkan Pendrive Type-C OTG.

Satu lagi alternatif adalah untuk menyimpan fail anda di dalam servis Cloud. Antara pilihan servis Cloud yang baik adalah Google Drive, Microsoft OneDrive, Dropbox dan juga Mega. Namun dinasihatkan anda melakukan proses muat naik fail ketika peranti disambungkan dengan WiFi, ini bagi mengelakkan anda kehabisan kuota data Internet.

Editor tergolong di dalam kumpulan pengguna yang gemarkan stock Android yang bermaksud sistem operasi Android yang hadir dengan aplikasi dan fungsi asas sahaja. Ini bagi memastikan peranti tidak terbeban dengan aplikasi dan fungsi yang tidak berguna.

OnePlus 3 menggunakan OxygenOS dan jika anda juga peminat stock Android, anda pasti suka akan OxygenOS. Hanya aplikasi asas yang telah di pra-sediakan untuk anda, OnePlus hanya melakukan beberapa modifikasi minimal ke atas sistem operasi Android Marshmallow, antaranya adalah:-

Shelf merupakan paparan khas untuk anda meletak dan mengakses aplikasi, informasi dan juga widget. Jika anda tidak berminat untuk menggunakan fungsi ini, anda boleh nyah aktif dengan touch dan hold skrin > tap customise dan nyah aktif enable shelf.

Dark Mode menukar paparan anda ke tema gelap. Menu aplikasi dan paparan tetapan akan bertukar menjadi warna hitam. Sesuai bagi mereka yang kerap menggunakan peranti pada waktu malam.

Anda mempunyai pilihan sama ada mahu menggunakan butang kapasitif di bahagian luar skrin atau pun mengaktifkan butang navigasi pada skrin. Editor memilih untuk menggunakan butang kapasitif terasing dari skrin, ini bagi membolehkan paparan skrin aplikasi dimaksimakan sepenuhnya. Tetapan butang boleh dilakukan pada menu Settings > Buttons

Melalui beberapa gestures khas, anda boleh memberikan input arahan kepada peranti ketika skrin tidak aktif. Ini bukan sahaja menjimatkan masa anda, malah ia memudahkan anda mengakses fungsi yang anda mahukan. Masuk ke Settings > Gestures dan aktifkan fungsi yang anda mahu.

OnePlus 3 hadir dengan menawarkan anda pelbagai kawalan dan modifikasi, salah satunya adalah kawalan lampu notifikasi LED. Pada menu Settings > Customisation > LED Notifications, anda boleh menetapkan warna lampu yang anda mahu pada mana-mana jenis notifikasi.

Contohnya anda mahu menukar lampu notifikasi bateri penuh dari hijau kepada biru, apa yang anda perlu lakukan adalah tap sahaja menu Battery Full dan pilihan warna akan dipaparkan kepada anda. Pilih warna biru dan apabila bateri anda siap dicas, lampu notifikasi akan mengeluarkan warna biru. Selain itu anda juga boleh menetapkan lampu notifikasi untuk setiap aplikasi, untuk melakukan sedemikian, tap menu Per App Notifications.

OnePlus 3 dilengkapi cip pemproses terbaru yang berprestasi tinggi, dengan Qualcomm Snapdragon 820 dan disokong pula RAM 6GB, peranti ini mampu memproses dan menyimpan data semasa dengan sangat baik. Sepanjang menggunakan OnePlus 3, editor tidak pernah menghadapi masalah aplikasi crash, lagging dan lain-lain. Walau begitu terdapat isu overheat, namun ia telah dibaik pulih setelah editor mendapatkan kemas kini terbaru OxygenOS.

Untuk mendapatkan data dan gambaran lebih jelas tentang prestasi OnePlus 3, editor menjalankan ujian benchmark menggunakan aplikasi AnTuTu. Hasil ujian benchmark menunjukkan OnePlus 3 adalah smartphone yang yang mencatatkan skor tertinggi buat masa kini (Julai) dalam ranking AnTuTu, prestasi hebat ini dibantu oleh cip pemproses Qualcomm Snapdragon 820 dan juga RAM 6GB.

Menurut ranking DxOMark, takhta raja kamera smartphone ketika ini (Julai) dipegang HTC 10, Samsung Galaxy S7 Edge dan Sony Xperia X Performance, namun peranti-peranti tersebut hadir dengan tanda harga yang sangat tinggi, jauh berbeza dengan OnePlus 3. Namun sekiranya anda mendapatkan OnePlus 3 dengan kemampuan lensa 16 megapiksel, anda pasti tidak akan kecewa dengan keputusan yang diambil.

Mungkin ia tidak boleh menandingi kamera yang ada pada raja-raja kamera smartphone, namun ia mampu bersaing rapat dari segi kualiti gambar dan sekiranya anda pandai memanipulasi imej dan mod tangkapan RAW, anda mungkin sahaja mampu menangkap imej dengan kualiti yang lebih baik dari raja kamera smartphone.

Antaramuka dan menu kamera OnePlus sangat simple dan minimal, anda hanya perlu swipe ke atas / bawah untuk menukar mod tangkapan gambar kepada rakaman video. Untuk melihat menu kamera, swipe dari sisi kiri dan anda juga boleh mengakses tetapan dari paparan ini.

Tidak seperti kebanyakan kamera smartphone lain di pasaran yang menggunakan hanya satu tetapan penstabil, OnePlus 3 mengambil langkah yang sedikit berbeza. Kamera OnePlus 3 dilengkapi dua penstabil imej, iaitu Optical Image Stabilization dan juga Electronic Image Stabilization.

Pentsabil imej ini membolehkan anda mendapatkan tangkapan yang lebih stabil, terutamanya di dalam mod zoom dan juga rakaman video. Namun terdapat beberapa isu yang dihadapi editor sebelum kemas kini sistem operasi terbaru. Rakaman video mempunyai gegaran dan kurang stabil, namun setelah memuat turun kemas kini OxygenOS 3.2.2, rakaman video lebih stabil dan baik.

Pada pendapat editor, OnePlus 3 adalah peranti terbaik buat masa kini yang pernah dikeluarkan syarikat OnePlus, ia menepati hampir semua kriteria yang patut ada pada sebuah flagship seperti kualiti binaan, prestasi perkakasan, kekemasan perisian dan kecekapan keseluruhan peranti, apa yang lebih menarik ia ditawarkan pada harga yang jauh lebih murah dari flagship pesaing lain.

Jadi bagi mereka yang mencari alternatif kepada peranti flagship tetapi tidak bersedia mengeluarkan sejumlah wang yang terlalu banyak, OnePlus 3 mungkin peranti yang perfect untuk anda.


Edisi Terhad – HTC U Ultra Sapphire Glass Edition Diperkenalkan Dengan Storan 128GB

HTC Malaysia baru sahaja mengumumkan bahawa model HTC U Ultra akan menerima penurunan harga sebanyak RM400, daripada RM2,999 kepada RM2,599 pada 14 April yang lalu, dan kini satu model terhad diperkenalkan lagi, yang dikenali sebagai HTC U Ultra Sapphire Glass Edition.

Versi terhad ini secara keseluruhannya hadir dengan spesifikasi yang lebih kurang sama, perbezaan pada versi ini adalah menggunakan skrin kaca sapphire dan menawarkan memori dalaman 128GB. Kelebihan skrin kaca sapphire ini semestinya pada ketahanan dua kali ganda lebih keras berbanding kaca standard, turut boleh dikatakan keras seperti berlian.

HTC U Ultra Sapphire Glass Edition 128GB kini secara rasmi boleh didapati dengan tawaran harga RM2,999 dalam warna Sapphire Blue.


HUAWEI Berada Di Tempat Ke-10 Jenama Paling Bernilai Buat Pertama Kali!!

Brand Finance baru Sahaja mengeluarkan laporan Global 500 yang memperlihatkan jenama perante pintar terrenal HUAWEI berjaya menempat diri dalam top 10 jenama paling bernilai.

HUAWEI mengambil alih kedudukan China Construction Bank dengan inlay jenama adalah USD62.2 bilion.

Kedudukan pertama pula dirampas oleh Amazon dengan nilai jenama USD220.7 bilion sementara Juara tahun lepas Apple berada di kedudukan ke-3.


vivo Y69 Dibawa Masuk Ke Pasaran Tempatan Pada Harga RM999

vivo Malaysia mengembangkan pasaran mereka dengan memperkenalkan vivo V69 ke pasaran tempatan. Telefon pintar kelas pertengahan ini menambah model vivo yang sedia ada dengan menawarkan peranti pada harga RM999 seunit.

Peranti ini hadir dengan skrin IPS LCD 5.5 inci HD dengan resolusi paparan 1280 x 720p. Dioperasikan oleh Android 7.0, ia turut dijana oleh bateri sebesar 3,000mAh dan cip pemproses MediaTek MT6750. Dbantu pula dengan memori RAM 3GB dan storan seluas 32GB, ia juga menyokong dwi kad SIM serta satu slot kad untuk microSD.

Lensa penggambaran pula dibekalkan dengan kamera utama 16 Megapiksel f/2.0 dan 13 Megapiksel f/2.2 di bahagian depan. Peranti ini menyediakan ciri Selfie Softlight bagi melengkapkan pengalaman rakaman. Selain itu, terdapat sensor pengimbas cap jari di bahagian dagu depan, fungsi WiFi, GPS, HotSpot, dan Bluetooth turut sama disertakan.

Untuk mendapatkannya, vivo Y69 mula dijual pada 13 Oktober depan di kebanyakan pengedar sah vivo seluruh negara. Di samping itu, setiap pembelian menerusi Lazada akan menerima tumbler air vivo edisi terhad secara percuma.


Pelancaran Rasmi Razer Pay Di Malaysia – Aplikasi e-Dompet Pelbagai Guna

Satu lagi aplikasi e-Dompet yang dikenali sebagai Razer Pay telahpun diperkenalkan secara rasmi di Malaysia hasil kerjasama bersama Berjaya Corporation Berhad. Melalui kerjasama ini, Razer Pay berfungsi sebagai dompet digital yang membolehkan anda membayar, menerima, memindahkan duit dengan hanya menggunakan peranti pintar.

Razer Pay boleh ditambah nilai menggunakan perkhidmatan perbankan atas talian seperti Ambank, Bank Islam, CIMB, Hong Leong Bank, Maybank, Public Bank, dan RHB Bank atau menerusi rangkaian 7-Eleven di seluruh Malaysia. Sebaik akaun Razer Pay sudah dikreditkan, pengguna boleh membuat tambah nilai kredit prabayar atau membeli perkhidmatan servis zGold MOLPoints, iflix, NJOI dan beberapa lagi.

Selain itu, anda juga boleh gunakan Razer Pay untuk membuat pembayaran di lebih 6,000 kedai di seluruh Malaysia antaranya 7-Eleven, Starbucks, Singer, Cosway, Greyhound Cafe, Wendy’s, Kenny Rogers, Krispy Kreme, 99 Speedmart, Tealive, Thundermatch, Sweet Hut, dan banyak lagi.

Sebagai menyambut Razer Pay di Malaysia, setiap pendaftaran akaun Razer Pay akan menerima kredit sebanyak RM10 dan ia boleh terus digunakan pada bila-bila masa. Tawaran ini boleh dinikmati bermula 4 Julai sehingga 30 Ogos 2018.


Siri Huawei P9 Dilancarkan Secara Rasmi Di Rantau Pasifik Selatan

KEMAS KINI!!
“Huawei P9 & P9 Lite akan mula dijual pada 28 Mei 2016, sementara P9 Plus akan menyusul selepas ini.”

Huawei P9 yang sebelum ini hangat diperkatakan di Internet kerana menampilkan keupayaan penggambaran eksklusif daripada LEICA, akhirnya telah dilancarkan secara rasmi di rantau Pasifik Selatan baru-baru ini. Majlis pelancaran yang diadakan bersempena Persidangan Jenama Pasifik Selatan ini telah berlangsung di Bali ini telah memperlihatkan bukan satu model tetapi tiga model dari siri P9 telah diperkenalkan kepada umum. Sebagaimana pembaca sudah sedia maklum, selain daripada Huawei P9, Huawei juga telah memperkenalkan dua lagi model dari siri tersebut iaitu P9 Plus dan juga P9 Lite.

Berdasarkan kepada pendedahan yang telah dibuat, ketiga-tiga model ini akan mula dijual secara rasmi di tujuh buah negara di rantau Asia Pasifik Selatan iaitu Singapura, New Zealand, Filipina, Australia, Papua New Guinea, Indonesia dan ini termasuklah pasaran di Malaysia. Lebih menariknya, Huawei menjanjikan ia akan berada di pasaran bermula penghujung bulan Mei ini. Setakat ini tiada harga yang didedahkan untuk ketiga-tiga model tersebut.


Emoji Usain Bolt

Puma bersama duta mereka, Usain Bolt telah melancarkan emoji istimewa yang menggunakan imej-imej lelaki terpantas dunia tersebut dalam bentuk kartun. Emoji yang diberi nama Boltmoji ini boleh digunakan bersama aplikasi iMessage, Whatsapp, Facebook  Messenger dan banyak lagi. Emoji ini ditawarkan kepada pengguna peranti iOS dan juga Android.

Jadi meriahkan sembang anda dengan emoji Usain Bolt!


One Plus Pecah Rekod Dunia

OnePlus telah memecahkan rekod dunia bagi jumlah orang yang paling ramai unboxing pada masa yang sama di dalam Guinness World Records.

Majlis yang dijalankan di India itu telah dilaksanakan pada 1 November yang lalu. Peserta-peserta yang terlibat adalah daripada kalangan pemilik terawal telefon OnePlus 6T terbaharu di india.

Cubaan tersebut telah dijayakan oleh Richardson dan Cruddas di mumbai yang mana pemilik OnePlus 6T dan ahli komuniti telah berkumpul.

Cubaan tersebut menyaksikan seramai 559 orang unboving telefon mereka buat kali pertama yang merupakan paling ramai yang telah dilakukan buat masa ini.

Cubaan ini bertujuan untuk menjalinkan hubungan yang erat di antara syarikat dan pengguna. Syarikat tersebut telah menjemput ratusan peminat pada pelancaran OnePlus 6T pada 31 Oktober yang lalu yang mana penggunjung boleh merasai pengalaman menghadiri majlis itu, melihat sendiri peranti tersebut, dan juga melepak bersama pekerja OnePlus.


Rangkuman Acara WWDC 2016 : iOS 10

Acara tahunan anjuran Apple WWDC 2016 sudah pun membuka tirai dan pelbagai pengumuman hala tuju baru dan tambah baik sistem Apple telah pun dilakukan. Jadi mari kita lihat apa perkembangan menarik yang telah berlaku sepanjang WWDC 2016 setakat ini.

Perkembangan iOS 10 mungkin antara berita yang paling dinantikan pada acara ini, dan penantian selama ini agak berbaloi dengan pelbagai berita tambah baik yang dibuat Apple untuk versi terbaru iOS.

Aplikasi Message merupakan salah satu aplikasi yang menerima ubah suai yang besar, pelbagai fungsi dilengkapkan pada versi terbaru seperti belon animasi, teks boleh padam, emoji saiz besar dan pelbagai lagi.

Selain itu, aplikasi Maps juga menerima tambah baik pada sistem antaramukanya dengan butang yang lebih besar dan menu yang lebih mudah digunakan.

Apple juga memperkenalkan rich notifications, iaitu paparan lock screen baru yang memaparkan lebih banyak informasi kepada anda tanpa perlu anda membuka peranti.

Syarikat Cupertino itu juga buat pertama kalinya memperkenalkan aplikasi Home yang disasarkan kepada mereka yang mempunyai pelbagai peranti Apple di rumah. Melalui aplikasi ini anda boleh mengawal pelbagai peranti dengan hanya menggunakan satu sumber kawalan.

Senarai peranti yang serasi dengan iOS 10：


vivo Y50 Bakal Dilancarkan Di Lazada Pada 12 Jun – Nikmati Harga Serendah RM799!!

ada satu kejutan, apabila vivo bakal melancarkan vivo Y50 secara eksklusif di Lazada pada 12 Jun ini dan bersempena dengan pelancaran tersebut, peranti tersebut bakal dijual pada harga hanya RM799 bagi Flash sale selama sehari sahaja!!

vivo Y50 ini tampil dengan 12GB RAM + 128GB ROM dan hadir dengan 2 varian warna iaitu Starry Black dan Iris Blue. Skrin juga baik apabila ia disertakan dengan 6.53″ Ultra O FHD+ screen dengan nisbah skrin ke kerangka adalah 90.77%.

Bagi kamera pula, ia tampil dengan sistem 4 kamera dan 16MP bagi kamera utama. Pemproses juga baik apabila ia disertakan dengan Snapdragon 665.

Bagi mendapatkan maklumat lanjut, klik di sini.


Acer Swift 5 Boleh Dimiliki Pada Harga Bermula Dari RM3,799

Generasi baharu Acer Swift 5 dengan rekaan kerangka yang sangat nipis dan ringan kini telah dilancarkan secara rasmi di Malaysia, selepas ia diumumkan oleh Acer Malaysia buat pertama kalinya pada cuti perayaan Krismas yang lalu. Dengan ketebalan kerangka hanya 14.9mm dengan berat cuma 970g, Acer Swift 5 tampil dengan rekaan premium yang diperbuat daripada gabungan aloi magnesium-lithium dan juga aloi magnesium-aluminium.

Selain daripada rekaannya yang berjaya merangkul anugerah Good Design Awards 2017 di Taiwan, Acer Swift 5 ini juga turut menawarkan sokongan spesifikasi yang berkuasa dengan penggunaan pemproses Intel Core Generasi ke-8, RAM 8GB DDR4, dan juga ruang storan SSD sebesar 256GB. Ia turut menjanjikan pengalaman paparan yang terbaik melalui paparan skrin sentuh IPS berukuran 14 inci dengan resolusi 1920 x 1080 piksel yang dikombinasikan oleh teknologi Acer Color Intelligence.

Acer Swift 5 tersedia dalam dua model berbeza iaitu dioperasikan dengan i5 yang dijual pada harga RM3,799 dan versi i7 pula dijual pada harga RM4,799. Kedua-dua model ini sudah boleh dibeli melalui penjual Acer yang sah di seluruh negara.


Cashfree memperkenalkan ‘Global Payouts’ kepada Perniagaan Antarabangsa untuk Mengirim Pembayaran Secara Langsung ke Akaun Bank di India

– Membolehkan perniagaan antarabangsa membayar kepada penjual, penyedia perkhidmatan atau pekerja bebas di India secara langsung ke dalam akaun bank tempatan di India

– Perniagaan antarabangsa boleh menghantar wang dalam mata wang pilihan mereka merangkumi USD, EUR, GBP dan JPY

– Sementara kaedah rentas sempadan tradisional seperti pindahan kawat dan pembayaran dompet mengambil masa selama dua hingga tiga hari untuk pemindahan dana, tetapi Cashfree membolehkan pemindahan dana secara segera iaitu 24 jam sehari.

BANGALORE, India, 17 Disember 2020 /PRNewswire/ — Syarikat teknologi pembayaran dan perbankan, Cashfree, telah melancarkan penyelesaian Global Payouts untuk pembayaran rentas sempadan segera yang dapat dimanfaatkan oleh perniagaan antarabangsa untuk membayar penjual, penyedia perkhidmatan atau pekerja bebas di India. Penyelesaian ini membolehkan perniagaan membuat pemindahan segera ke akaun bank tempatan penerima dalam Rupee India (INR) berbanding transaksi biasa yang mengambil masa dua hingga tiga hari melalui kaedah pemindahan wang rentas sempadan tradisional seperti pemindahan kawat dan pemindahan dompet ke dompet.

Pelancaran Global Payouts membolehkan Cashfree untuk menawarkan pemindahan wang rentas sempadan ke India dengan segera, mudah dan menjimatkan kos kepada perniagaan seperti teknologi kewangan (fintech), pasaran e-dagang, platform logistik, platform kakitangan jarak jauh dan lain-lain yang berpusat di luar India. Perniagaan antarabangsa boleh menggunakan penyelesaian Cashfree tanpa perlu mempunyai perniagaan di India. Penyelesaian ini membantu perniagaan untuk mengirim pembayaran dalam 17 pilihan mata wang, bahkan turut membantu rakan penerima dan penjual memperoleh sijil bagi pemfailan peraturan.

Akash Sinha, Ketua Pegawai Eksekutif dan Pengasas Bersama, Cashfree, berkata, “Oleh sebab India merupakan pasaran kedua terbesar untuk perdagangan rentas sempadan, kami menyedari wujudnya keperluan untuk membuat pembayaran rentas sempadan ke India dengan cepat, mudah dan menjimatkan kos. Melalui Global Payouts, Cashfree memudahkan perniagaan antarabangsa untuk mengautomatikkan pembayaran rentas sempadan yang lancar ke India. Kami telah melakukan rintis kepada kemudahan ini dengan sekumpulan pengguna global kami dan teruja untuk menjadikan kemudahan ini tersedia kepada semua perniagaan yang ingin membuat pembayaran ke India.”

Cashfree telah bekerjasama dengan perniagaan global merangkumi Shell, Tencent dan HDFC Ergo melalui penyelesaian pungutan dan pembayaran untuk membuat pembayaran kepada operasi mereka di India. Pada fasa pertama Global Payouts, Cashfree mensasarkan kepada perniagaan di seluruh dunia termasuk Amerika Syarikat, Amerika Latin, Timur Tengah, Asia Pasifik dan Afrika.

Untuk pertanyaan media, sila hubungi: Elita Sequeira | +91-9740648708 | elita@cashfree.com

Keywords: Banking/Financial Service Computer/Electronics New products/services Financial Technology


ASUS ROG Phone III Bakal Hadir Bulan Hadapan?

Pasti ramai yang tidak sabar menantikan kehadirkan peranti ASUS ROG Phone III yang dijangka bakal dilancarkan pada bulan hadapan.

MEnurut maklumat yang terkumpul buat masa ini, peranti ini bakal dihadirkan dengan 2 varian iaitu 8GB dan 12GB. Menariknya, ia dikatakan bakal dihadirkan dengan Snapdragon 865 menjalankan Android 10.

MAsih belum ada  lagi tarikh sah pelancaran peranti ini. Tapi ramai yang sudah tidak sabar menantikan peranti ini. Jadi kita tunggu!!!


Menarik! vivo V15 Blossom Pink Mula Dijual Secara Rasmi Bermula 18 Mei 2019

Bagi memberi pilihan kepada pengguna, vivo telah pun hadir dengan varian warna baru untuk vivo V15 iaitu Blossom Pink. Peranti ini ditawarkan di pasaran tempatan pada harga RM1,299 dan boleh didapati bermula 18 Mei 2019.

Apa yang menarik, setiap pembelian peranti ini didatangkan dengan hadiah eksklusif termasuk pelembap udara eksklusif daripada vivo. Selain itu, anda juga berpeluang memenangi sepasang pass eksklusif makan malam menerusi peraduan “Dining In The Sky With Your Beloved”.

Peraduan bermula 18 Mei – 16 Jun 2019. Terbuka kepada semua dan 5 pemenang bertuah akan dipilih. Pemenang akan diumum pada 20 Jun 2019 di Facebook vivo. Di samping itu, 1000 pembeli pertama bakal menerima baucar SimplySiti bernilai RM50 – boleh digunakan untuk sebarang pembelian SimplySiti Red Collection!


TP-LINK Melancarkan Dua Model Baru, Neffos X1 & Neffos X1 Max

TP-LINK, bukanlah nama baru dalam pengeluaran smartphone, di mana sebelum ini telah memperkenalkan Neffos C5 dan Neffos C5 Maxdi pasaran Malaysia dengan harga mampu milik. Mengambil bahagian pada pameran IFA 2016 di Berlin, TP-LINK telah melancarkan dua model terbarunya iaitu Neffos X1 serta Neffos X1 Max.

Neffos X1 menampilkan rekaan logam yang kelihatan premium dengan kehadiran kaca 2.5D dan bezel hanya 0.6mm. Malah rekaannya juga nipis iaitu 7.95mm. Diserikan bersama paparan skrin berukuran 5.0 inci dengan resolusi 1280×720 piksel, Neffos X1 telah dikuasakan oleh pemproses MediaTek Helio P10 dengan dua pilihan memori iaitu 16GB ROM, 2GB RAM dan 32GB ROM, 3GB RAM serta bateri berkapasiti 2250mAh.

Bagi model Neffos X1 Max pula, ia hadir dengan paparan skrin lebih besar berukuran 5.5 inci dengan resolusi HD penuh dan menawarkan ketebalan hanya 7.75mm. Selain kapasiti bateri lebih besar iaitu 3000mAh bersama sokongan pengecasan pantas yang membolehkan peranti dicas sebanyak 50% dalam masa 30 minit, Neffos X1 Max turut didatangkan dengan dua pilihan memori iaitu 32GB ROM, 3GB RAM serta 64GB ROM, 4GB RAM.

Di antara fungsi lain yang masih dikekalkan pada kedua-dua peranti ini adalah kamera utama 13 Megapiksel dengan sokongan PDAF serta kamera depan pula beresolusi 5 Megapiksel. Dioperasikan oleh Android 6.0 Marshmallow, kedua-duanya menyokong sistem pengimbas cap jari yang sangat pantas, hanya 0.2 saat.

Siri Neffos X1 ini bakal hadir dengan dua pilihan warna iaitu Cloudy Grey dan Sunrise Gold pada suku keempat tahun 2016. Ia bakal dijual bermula € 199 (kira-kira RM 907) untuk model X1 dan € 249 (kira-kira RM 1,135) bagi model X1 Max.


Shazam Kini Sudah Melepasi  1 Bilion Shazam Sebulan & 50 Bilion Tag

Shazam, salah satu aplikasi muzik paling popular dan dinilai tinggi di dunia, telah melepasi 1 bilion Shazam sebulan dan 50 bilion tag sejak awal.

Sejak Shazam dilancarkan sebagai perkhidmatan pesanan teks pada tahun 2002, jumlah pengiktirafannya secara konsisten terus meningkat setiap tahun dan menyaksikan pertumbuhan pesat pada tahun 2008, ketika aplikasi yang kita semua tahu dan sukai diciptakan untuk Apple App Store yang baru.

Shazam mengambil masa 10 tahun untuk mencapai tanda pertama. Kurang dari 10 tahun selepas itu, Shazam telah melintasi 1 bilion pengiktirafan bulanan dan berjaya memadankan lebih dari 50 bilion tag dengan lebih dari 51 juta lagu.


Vivo Menjanjikan Selfie Sempurna Dengan Vivo V5

Seperti yang kami janjikan dua minggu lalu, kami bawakan kepada anda perkembangan pelancaran satu lagi pilihan kamera selfie terbaik, kali ini dari Vivo.

Menyedari tren selfie yang telah muncul beberapa tahun dahulu kini menjadi seolah-olah salah satu keperluan dalam kehidupan pengguna digital, Vivo bertindak melahirkan sebuah smartphone yang menawarkan kualiti gambar selfie terbaik dengan melengkapkan kamera hadapan berspesifikasi tinggi.

Vivo V5 mempunyai lensa kamera hadapan 20 megapiksel berserta tataan cahaya khas yang dikenali sebagai softlight bagi menghasilkan gambar yang lebih natural dan terang ketika anda mengambil selfie di kawasan yang mempunyai cahaya terhad.

Tidak meletakkan fokus kepada kamera hadapan semata-mata, Vivo juga menawarkan pengguna spesifikasi yang cukup baik pada V5. Pemproses MediaTek MT6750 1.5GHz dibantu 4GB RAM bagi memastikan anda tidak menghadapi masalah melancarkan aplikasi dan melakukan kerja pada smartphone ini. Bateri 3000mAh pula dibina di dalam V5, cukup untuk membekalkan anda kuasa operasi sehingga sehari, jadi anda tidak akan terlepas peluang untuk berselfie.

Di samping memperkenalkan V5, Vivo juga memperkenalkan duta pertama Vivo. Ratu industri muzik negara kita, Dato Siti Nurhaliza menjadi duta produk ini dan sempat berkongsikan pengalamannya menggunakan Vivo V5 untuk berselfie. Mengakui bahawa beliau amat gemar berselfie, Dato Siti Nurhaliza menyatakan bahawa kualiti kamera hadapan amat penting baginya dan Vivo V5 adalah peranti yang dicari-carinya untuk gambar selfie terbaik. Jadi kalau anda semua mahu gambar selfie anda secantik Dato Siti Nurhaliza, bolehlah cuba Vivo V5 di stor jualan mereka, kalau puas hati bolehlah beli.


11street, Boost Jalin Kerjasama Tawar Perkhidmatan eDompet

11street nampaknya mengorak langkah maju ke hadapan menerusi penembusan pasaran pembayaran tanpa tunai dengan kerjasama dengan Boost, iaitu dompet gaya hidup mudah alih (eDompet)

Kerjasama ini merupakan yang pertama seumpamanya dalam perkhidmatan eDompet yang membolehkan pelanggan membayar menerusi laman web dengan lebih mudah serta selamat melalui kod QR dan kemasukan nombor PIN pada platform eDagang.

Bagi memantap dan memperkuatkan lagi jalinan tersebut, 11street turut menyepadukan ‘storefront’ mereka dengan aplikasi Boost yang mana dengan hanya satu klik pada menu ‘Online Shopping’, pengguna Boost kini boleh terus mengakses portal 11street.

Bersempena kerjasama itu juga, 11street dan Boost turut menawarkan ‘Boosted Daily Deals’ untuk sejumlah barangan eksklusif bermula 28 September yang mana menawarkan pelbagai barangan menarik termasuk telefon mudah alih, pembesar suara dan televisyen pintar LED.

Pada masa yang sama, mereka turut melancarkan Kempen ‘Win A Car’ yang bermula pada 28 September hingga 30 November 2018. Menerusi kempen ini, pelanggan berpeluang untuk membawa pulang hadiah bernilai sehingga RM86,000 termasuk hadiah utama sebuah kereta MyVi baharu.


Twitter Dengan Night Mode

Taylor Wimberly, seorang staf Huawei mendapati aplikasi Twitter beliau menunjukkan paparan yang pelik, antaramuka yang biasanya menggunakan warna putih bertukar menjadi gelap dan menurut beliau perubahan tersebut berlaku pada waktu malam. Nampaknya aplikasi versi Alpha beliau mempunyai night mode, satu fungsi yang sebenarnya sudah lama diminta pengguna, namun hanya aplikasi pihak ketiga sahaja yang menawarkan fungsi tersebut sebelum ini.

Night mode adalah satu fungsi yang editor rasakan patut ada pada semua aplikasi, ia memberikan keselesaan kepada pengguna apabila melihat skrin ketika di dalam cahaya malap, Namun ketika ini tidak banyak pembina aplikasi menawarkan fungsi tersebut, dan Twitter hanya mencuba mod ini pada versi Alpha, tidak dapat dipastikan sama ada mod ini akan hadir secara rasmi.

Adakah anda peminat night mode? Cuba kongsikan pendapat anda.


‘Raja Gincu’ China Austin Li Dinamakan Individu Paling Berpengaruh 100 Teratas Next dalam Time Magazine

SHANGHAI, 24 Februari 2021 /PRNewswire/ — ‘Raja gincu’ China Li Jiaqi (Austin Li), rakan kongsi syarikat Meione, telah diiktiraf oleh Time Magazine sebagai salah seorang daripada Individu Paling Berpengaruh 100 Teratas baru muncul bagi mengiktiraf pencapaian peribadi beliau dalam strim langsung e-dagang China serta sumbangan kebajikan beliau.

China’s ‘lipstick king’ Li Jiaqi, also known as Austin Li, has been acknowledged by Time Magazine as being one of the emerging Top 100 Most Influential People.

Senarai TIME100 Next tahunan kedua menonjolkan 100 pemimpin baru muncul yang terkenal dari seluruh dunia. Sebagai lanjutan daripada Senarai Individu Paling Berpengaruh TIME100, Next bermatlamat untuk meraikan individu yang membentuk masa depan. Senarai tahun 2021 sangat penting kerana pandemik COVID-19 telah menguji masyarakat dan memaksa pemimpin yang positif dan berpengaruh untuk berdiri di barisan hadapan.

“Ia amat mengujakan saya kerana melalui usaha saya, semakin ramai orang didedahkan dengan industri e-dagang China yang semakin berkembang maju,” kata Li, salah seorang penstrim langsung e-dagang yang terkemuka di negara berkenaan dan seorang dermawan baru muncul.

“Saya juga berasa sangat bangga kerana usaha serta pencapaian saya dan juga negara saya diiktiraf di persada global,” kata beliau. “Saya sangat bertuah kerana dapat terlibat untuk membantu ekonomi China pulih daripada pandemik ini dan penghormatan ini juga merupakan satu pengiktirafan terhadap kejayaan China dalam perjuangan memerangi pandemik ini.”

Senarai ini menyenaraikan individu-individu ke dalam lima kategori iaitu ‘artis’, ‘bintang terkenal’, ‘pemimpin’, ‘penyokong’ dan ‘penginovasi’; Li diiktiraf sebagai ‘penginovasi’. Pencapaian Li dalam strim langsung e-dagang hampir tiada tandingannya. Terkenal dengan personaliti beliau yang berkarisma dan ulasan produk secara jujur, Li diiktiraf sebagai tokoh berwibawa dalam industri kecantikan yang mana pandangan dan cadangan beliau dititikberatkan dan mempengaruhi keputusan pembelian berjuta-juta orang.

Pada tahun 2018, beliau muncul bersama-sama Jack Ma dan kemudian berjaya menjual lebih banyak daripada Jack Ma di acara ‘Ten Years, Ten People’ Alibaba, dengan menjual 15,000 gincu hanya dalam masa lima minit. Seterusnya, pada tahun 2019, beliau membantu memacu jualan bernilai $US145 juta untuk e-peruncit Taobao semasa ekstravaganza hari membeli belah Individu Bujang China. Beliau memegang Guinness World Record untuk ‘Aplikasi gincu terbanyak dalam 30 saat’ dan pernah muncul bersama-sama ramai selebriti ternama dan pengulas berita, lantas merapatkan jurang antara media tradisional dan media sosial.

Sepanjang tahun 2020, Li memfokuskan perhatian beliau dan menghulurkan tangan bagi membantu China mengatasi pandemik COVID-19. Bekerjasama dengan wakil media negeri untuk mempromosikan produk tempatan dari Wuhan yang teruk dilanda pandemik dan merangsang ekonomi bandar tersebut yang sedang bergelut, Li membantu mengumpul sebanyak CNY70 juta pada Malam Tahun Baharu Cina bagi membantu petani luar bandar dan seluruh komuniti.

Bercakap dengan Xinhua pada September 2020, Li menyatakan: “Sama ada ia mengenai usaha memerangi COVID-19 atau pembasmian kemiskinan, saya berpendapat kita perlu memainkan peranan kita.” Sikap ini ditunjukkan melalui kumpulan peminat dalam talian beliau yang sangat besar yang mengambil perhatian dan juga berusaha untuk membantu kemajuan masyarakat.

Sejak tahun lalu, Li telah memberi tumpuan ke atas pembangunan kawasan terpencil di China bermula dengan melaksanakan pembasmian kemiskinan melalui e-dagang bagi meningkatkan mutu pendidikan dan menyediakan perkhidmatan rawatan kesihatan yang lebih baik demi membantu pengukuhan semula luar bandar.

“Pada masa akan datang, usaha yang lebih giat akan dilaksanakan untuk meningkatkan mutu pendidikan kanak-kanak di kawasan luar bandar dan menyediakan perkhidmatan perubatan serta kesihatan kepada golongan wanita di kawasan terpencil,” kata Li.

Ketika ini. Li berkedudukan tepat sebagai peneraju bagi industri e-dagang strim langsung China, iaitu sebuah industri yang diunjurkan bernilai $US15 bilion menjelang tahun 2023.

Ditubuhkan pada tahun 2015, Meione ialah sebuah syarikat e-dagang inovatif yang berpangkalan di Shanghai dan dipacu oleh jenis media dan kandungan baharu. Meione menubuhkan lebih 7 jenama yang mana Li Jiaqi merupakan daya penggerak dan rakan kongsi syarikatnya. Visi Meione adalah ‘untuk menjadikan segala-galanya indah’ dan pada masa akan datang, syarikat ini berharap dapat menjadi kumpulan jenama produk pengguna fesyen utama dengan kecantikan sebagai terasnya.

Keywords: Computer/Electronics Cosmetics & Personal Care Electronic Commerce Household/Consumer/Cosmetics Publishing/Information Service Social Media Awards


Fon Telinga Tanpa Wayar untuk Keriangan Tidak Berkesudahan: Fon Telinga Permainan Stereo Tanpa Wayar Sebenar G1 Mixcder, Direka untuk Pemain Konsol

NEW YORK, 30 Jun 2021 /PRNewswire/ — Mixcder, jenama audio yang mengintegrasikan kedua-dua teknologi dan seni ke dalam reka bentuknya, baru-baru ini melancarkan fon telinga permainan Stereo Tanpa Wayar Sebenar (TWS) G1 yang amat dinanti-nantikan, lengkap dengan penyesuai USB-C disepadukan. Fon telinga ini merupakan pengubah industri yang terkini daripada jenama ini yang direka bentuk untuk mencipta pengalaman tanpa wayar sepenuhnya, mendengar di mana-mana dan permainan imersif untuk pemain konsol yang menggunakan Switch, Switch Lite, PS4 dan PS5 serta peranti permainan popular yang lain.

David Wu, Ketua Pegawai Eksekutif Mixcder berkata, “Kami dapat melihat aliran maklum balas yang berterusan daripada pemain konsol mengenai kesukaran mencari fon kepala tanpa wayar mudah alih di pasaran khususnya untuk konsol permainan. Kebanyakan penyesuai tanpa wayar yang tersedia ketika ini dijual berasingan dan kurang integrasi dengan fon kepala, yang mengurangkan ciri kemudahan dan kemudahalihan dengan banyak sekali, dan proses penyambungan yang rumit. Setelah mendengar dengan teliti keperluan dan cadangan daripada pelanggan kami, pasukan penyelidikan pasaran, pembangunan produk dan pengeluaran Mixcder kami mula mengusahakan satu penyelesaian sepantas mungkin dan kami yakin fon telinga TWS G1 baharu akan dapat menyelesaikan masalah ini dan kekangan lain untuk pemain konsol di mana-mana sahaja.”

Kadar kependaman yang amat rendah dan reka bentuk separa dalam telinga yang sangat selesa G1 memberikan pengalaman audio yang luar biasa jelas kepada pemain, lalu membolehkan mereka mendengar setiap tembakan, langkah kaki dan perincian muzik. Baterinya menyokong sehingga 5 jam masa bermain, 20 jam dengan bekas pengecasan dan masa pengecasan satu jam untuk fon telinga tersebut.

Ia boleh digunakan secara berautonomi atau bersama-sama penyesuai yang mengutamakan pemasangan fon telinga G1 Mixcder terlebih dahulu secara automatik dan boleh disambungkan dengan mudah kepada peranti tanpa wayar yang lain. Satu lagi fungsi yang bagus, terutamanya untuk bermain permainan seperti Fortnite yang popular, ialah sembang suara masa sebenar. Dengan klik dua kali yang ringkas butang berbilang fungsi pada penyesuai tanpa wayar dan mikrofon sedia digunakan untuk komunikasi masa sebenar.

Dari segi penampilan dan struktur, fon telinga G1 dan penyesuai tanpa wayar diletakkan bersama-sama dengan kemas dalam bekas pengecasan, yang meningkatkan kemudahalihannya dengan ketara. Bekas pengecasan bertema pengawal permainan bergaya yang unik akan memberi kepuasan yang sangat tinggi dalam kalangan ahli komuniti permainan.

Fon Telinga Permainan TWS G1 kini boleh didapati di Amazon dan laman sesawang rasmi Mixcder. Untuk maklumat lanjut, sila kunjungi: https://mixcder.com/ , atau hubungi support@mixcder.com.

* Versi semasa fon telinga G1 tidak dapat digunakan bersama Xbox.

Wireless Earbuds for Endless Joy: Mixcder G1 True Wireless Stereo Gaming Earbuds, Designed for Console Players

Keywords:  Electronics Gaming Computer/Electronics Consumer Electronics Entertainment New products/services


7 Laman Web Kadar Penukaran Mata Wang Asing TERBAIK!

Bagi sesiapa yang suka melancong ke luar negara, perkara penting sebelum menerbang tentunya persiapan awal pada penukaran mata wang asing. Namun tahukah anda kadar penukaran mata wang terkini? Kedai manakah yang menawarkan kadar penukaran yang paling memuaskan?

Semua ini mungkin anda tidak berapa ketahui, tetapi anda boleh semak melalui laman web sebelum pergi ke kedai tersebut. Di bawah kami telah senaraikan 7 laman web yang terbaik dalam menawarkan kadar penukaran mata wang asing yang memuaskan, jom semak!


AeternoBlade II Bakal Dilancarkan Untuk PS4, Xbox One & Nintendo Switch Pada Oktober Kelak!

PQube dan CoreCell Technology berbesar hati memaklumkan bahawa permainan, AeternoBlade II bakal dilancarkan pada 11 Oktober 2019 – ia dilancarkan khas untuk PS4, XBox One dan Nintendo Switch.

Video trailer juga telah pun dikeluarkan – membolehkan pemain melihat bagaimana permainan menggabungkan adegan aksi dengan platform teka-teki. Pada masa sama, penonton juga berpeluang melihat beberapa watak dan kebolehan yang boleh dilakukan.

Memetik trailer yang dipertontonkan, AetemoBlade II berfokuskan kepada permainan aksi pengembaraan – mempunyai pertempuran sengit dalam mengatasi musuh. Terdapat juga senario pen uh 3D yang membuatkan beberapa pertempuran benar-benar epik. Pemain boleh bermain sebagai tiga watak unik – setiap watak dilengkapi kemahiran luar biasa.


Perbandingan Spesifikasi Huawei Mate 20, Mate 20 Pro & Mate 20X

Huawei baru sahaja melancarkan tiga peranti baharu dalam siri Mate iaitu Huawei Mate 20, Huawei Mate 20 Pro dan Huawei Mate 20X pada sebuah sidang perlancaran rasmi yang berlangsung di London, semalam.

Ketiga-tiga peranti ini hadir dengan rekaan baru yang dihat menempatkan modul kamera segi empat sama dalam susunan 2×2 pada panel belakang yang mana dilihamkan daripada rekaan lampu depan kereta Porsche 919.

Meskipun pada zahirnya mungkin nampak seakan sama tetapi Mate 20, Mate 20 Pro dan Mate 20X sebenarnya mempunyai keistimewaan tersendiri diantara ketiga-tiganya. Ingin tahu apa perbezaannya? Jom sama-sama kita semak jadual yang kami sediakan di bawah :


Memperkenalkan Peranti Audio Terbaru Ultimate Ears

Hari ini, Ultimate Ears (UE) mengembangkan lagi profil barisan peranti audio mudah alih UE MEGABOOM yang telah menerima pengiktirafan di Malaysia. Model terbaru ini menawarkan lebih kuasa dan kualiti audio, sesuai bagi mereka yang inginkan kualiti terbaik tetapi masih mahukan peranti mudah alih. Di samping itu, UE juga memperkenalkan UE BOOM 2 dan UE ROLL 2, edisi terbaru yang berwarna-warni dan ceria.

Selain dari barisan peranti audio yang disebutkan, UE juga memperkenalkan aplikasi baru yang membolehkan anda menggabungkan sehingga 50 UE MEGABOOM / UE BOOM 2.


[Ura-Ura] : Adakah Ini Gambaran Sebenar Xiaomi Mi 10? Ciri – Ciri Utama Juga Bocor?

Jika sebelum ini kita disajikan dengan beberapa imej bocor didakwa mendedahkan skor AnTuTu dan reka bentuk kamera Xiaomi Mi 10. Kali ini, muncul imej render yang memaparkan sudut pandang hadapan dan belakang peranti sekaligus mendedahkan beberapa ciri utama.

Memetik imej render tersebut, Mi 10 bakal dibina dengan paparan melengkung berserta rekaan dwi kamera selfie. Ia dilihat bakal membawakan persediaan empat kamera utama yang disusun secara menegak pada sudut kiri. Terdapat sokongan LED Flash yang diletakkan pada sisi kamera. Selain itu, jika diteliti tiada sokongan pengimbas cap jari fizikal – sekaligus memberi gambaran ia bakal disertakan dengan sokongan pengimbas cap jari pada paparan.

Maklumat mengenai spesifikasi penuh masih belum dikongsi. Namun, sebelum ini terdapat ketirisan maklumat mengatakan ia mungkin paparan OLED bersaiz 6.5″ dengan kadar penyegaran sehingga 90Hz. Seperti kita tahu, ia disahkan bakal dikuasakan oleh cip pemproses Snapdragon 865 dengan sokongan 5G. Ia juga dikatakan bakal mempunyai versi RAM sehingga 12GB serta pilihan storan 128GB, 256GB dan 512GB.

Untuk penggambaran, Mi 10 dijangka memiliki ketersediaan sistem tri-kamera dengan gabungan lensa 108MP + 48MP + 12MP + 8MP . Melengkapinya juga adalah bateri berkapasiti 4,500mAh. Pun begitu, maklumat tertiris masih lagi rumors dan belum diketahui kesahihannya. Kekal bersama eRing untuk lebih info terkini!

[ S U M B E R ]


Reviu Eksklusif: Sony Xperia XZs & XA1, Keupayaan Penggambaran Yang Dipertingkatkan Berbanding Model Sebelumnya…

Selain daripada rekaan yang elegan dan premium, model Sony Xperia sememangnya terkenal dengan keupayaan penggambaran yang boleh dianggap antara yang terbaik kerana ia menampilkan sokongan fungsi kamera yang sangat menarik. Malah Sony Mobile sentiasa komited dalam memastikan model terbaru yang diperkenalkan di pasaran tampil dengan penambahbaikan berbanding model sebelumnya.

Ini jelas dapat dilihat melalui dua model terbaru keluarannya untuk tahun 2017 dengan kehadiran Sony Xperia XZs dan juga Sony Xperia XA1 yang menawarkan keupayaan penggambaran yang lebih baik, berbanding dua model pertama siri XZ dan XA yang telah diperkenalkan pada tahun lepas…

Sekiranya anda bercadang untuk memiliki salah satu daripada model ini, sudah tentunya anda turut bercadang untuk memiliki aksesori untuk disesuaikan dengan peranti yang baru dimiliki itu bukan?! Jadi sebagai panduan, kami akan berkongsi dengan anda senarai aksesori eksklusif yang patut anda miliki.

Pembelian kedua-dua model ini tidak didatangkan sekali dengan adapter pengecas dengan sokongan teknologi pengecas pantas, jadi adalah praktikal untuk anda mendapatkan adapter pengecas yang bersesuaian dengan model tersebut agar fungsi tersebut dapat dioptimumkan dengan sebaiknya.

Selain menyokong saiz paparan skrin dan juga resolusi yang berbeza, kedua-dua model ini juga turut menawarkan sokongan teknologi paparan berbeza.

Jelas dapat dilihat bahawa kualiti paparan Xperia XZs adalah jauh lebih baik berbanding Xperia XA1 kerana ia kelihatan lebih terang dengan kejituan warna yang lebih menonjol.

Walaupun kualiti paparan Xperia XA1 tidak sebaik Xperia XZs, penampilan paparan skrin Xperia XA1 ternyata sangat istimewa kerana saiz bezel yang sangat nipis pada sisi kiri dan kanan kerangka model ini kelihatan seperti langsung tidak memiliki bezel.

Penampilan paparan skrin jenis 2.5D pada kedua-dua model ini juga sedikit sebanyak memberikan rasa sentuhan yang lebih baik.

Selain daripada sokongan resolusi kamera depan yang berbeza, Xperia XZs turut memiliki kelebihan kerana fungsi SteadyShot pada model ini turut dilengkapi dengan penstabilan 5-axis.

Lebih menariknya, lubang earpiece pada Xperia XZs juga turut berfungsi sebagai speaker. Berbeza dengan Xperia XA1, rekaan bezel yang sangat besar ini kelihatan kurang menarik.

Rekaan bezel bawah pada kedua-dua model ini sememangnya mengekalkan rekaan yang sama seperti bezel atas agar kelihatan lebih simetri rekaannya.

Namun ruang yang ada tidak dioptimumkan, tetapi sekurang-kurangnya Xperia XZs menyediakan satu lagi speaker di bahagian ini, berbanding lubang mikrofon yang agak besar pada Xperia XA1.

Kedudukan lensa utama dan juga single LED Flash pada kedua-dua model ini juga kelihatan sama, cuma Xperia XZs menawarkan dua sensor penggambaran tambahan iaitu Laser Autofocus dan juga RGBC-IR.

Malah permukaan lensanya juga sedikit timbul berbanding permukaan lensa yang rata pada Xperia XA1.

Slot kad pada kedua-dua model ini terletak di sisi kiri kerangka dan ianya boleh diakses dengan mudah tanpa perlu menggunakan pin sebagaimana peranti unibodi yang lain.

Xperia XZs menyokong satu slot kad jenis hibrid dan terdapat satu getah pelindung bagi mengelakkan slot dari dimasuki air. Xperia XA1 pula dilengkapi satu slot untuk dua kad nano SIM dan satu slot kad microSD berasingan.

Kedua-dua model ini menyokong tiga butang kawalan fizikal pada sisi kanan kerangkanya, tetapi kedudukannya sedikit berbeza. Xperia XZs yang lebih premium ini telah dilengkapi oleh butang kuasa dengan sokongan pengimbas cap jari terbina-dalam, butang kawalan volume dan juga butang dedikasi kamera.

Manakala Xperia XA1 pula hanya menyediakan butang kawalan volume, butang kuasa dan juga butang dedikasi kamera.

Bahagian atas kedua-dua model ini telah disediakan dengan port 3.5mm audio jack dan juga mikrofon, manakala bahagian bawahnya pula tersedia dengan port USB Type-C.

Xperia XZs turut menempatkan satu lubang mikrofon dan Xperia XA1 pula menyokong speaker mono dengan kemasan gril yang diperbuat daripada logam.

Bagi melihat sendiri apakah keupayaan dan juga prestasi Sony Xperia XZs dan Xperia XA1, kami akan membandingkannya dengan beberapa model yang dikategorikan dalam kelas harga yang setanding sebagai rujukan anda.

Berikut adalah beberapa ujian berbeza yang telah kami jalankan pada model Huawei P10 Plus dan Samsung Galaxy S8 untuk dibandingkan dengan Sony Xperia XZs bagi kategori peranti premium. Manakala Sony Xperia XA1 pula dibandingkan dengan Huawei P10 Lite dan Samsung Galaxy A5 (2017) bagi kategori peranti kelas pertengahan.

Untuk ujian pengecasan pantas ini, kami akan menggunakan adapter pengecas UCH12W yang menyokong teknologi pengecasan pantas Qualcomm Quick Charge 3.0, MediaTek PumpExpress+ 2.0 dan juga MediaTek PumpExpress.

Dengan sokongan adapter pengecas ini, proses mengecas ternyata jauh lebih pantas kerana ia menyokong output 5V2.7A (13.5W), 9V1.8A (16.2W) dan juga 12V1.35A (16.2W). Walau bagaimanapun, adapter pengecas UCH12W ini perlu dibeli secara berasingan kerana pakej pembelian Xperia XZs dan Xperia XA1 hanya menyokong adapter pengecas biasa tanpa sokongan teknologi pengecas pantas.

Sony Xperia XZs dan juga Xperia XA1 menyokong paparan antaramuka kamera yang sama sahaja secara keseluruhannya. Malah penukaran antara kamera utama serta kamera depan boleh diakses dengan begitu mudah iaitu dengan kaedah leretan ke bawah apabila paparan skrin berada dalam mod potret atau ke kanan apabila paparan skrin berada dalam mod landskap.

Lebih menariknya, Xperia XZs turut dilengkapi dengan beberapa fungsi penggambaran tambahan seperti Super Slow Motion (960 fps) dan juga Predictive Capture. Berikut adalah penampilan paparan antaramuka kamera kedua-dua model terbaru ini…

Info: Mod penggambaran ini merupakan mod standard yang akan digunakan untuk pengambilan gambar. Keistimewaan mod ini adalah kamera secara automatik akan mengaktifkan tetapan kamera yang sesuai bergantung kepada persekitaran.

Info: Berbeza dengan mod Superior Auto, mod penggambaran Manual ini membolehkan pengguna untuk membuat tetapan kamera secara manual mengikut citarasa masing-masing. Terdapat empat menu disediakan iaitu White Balance, Exposure Value, Shutter Speed dan Focus.

Info: Kedua-dua model ini menyokong pilihan kamera yang sama iaitu AR Effect, Panorama, Creative Effect dan juga Sound Photo. Tetapi Xperia XZs tampil dengan sokongan pilihan kamera tambahan iaitu 4K Video, manakala Xperia XA1 pula digantikan dengan pilihan kamera iaitu Timeshift Burst.

Info: Sony Xperia XZs yang dilengkapi dengan sensor kamera terbaru ini telah dilengkapi dengan satu menu tetapan tambahan iaitu Predictive Capture.

Info: Rakaman video dengan gerakan perlahan mencecah sehingga 960 fps ini boleh diaktifkan dengan menekan butang khas yang terpapar pada viewfinder. Namun begitu, rakaman gerak perlahan berdurasi hanya 0.182 saat ini memerlukan anda untuk merekodnya pada masa yang tepat dan juga pencahayaan yang sangat baik untuk berfungsi.

Contoh video gerak perlahan 960 fps yang diambil dengan Sony Xperia XZs


OxygenOS dan HydrogenOS Kini Di Bawah Satu Bumbung

OnePlus terkenal kerana menawarkan peranti dengan perkakasan berspesifikasi tinggi pada harga mesra ekonomi untuk pengguna, kehebatan mereka dari segi penawaran perkakasan sememangnya tidak dapat dinafikan. Namun mereka agak ketinggalan dari segi perisian, beberapa pendapat menyatakan bahawa ini adalah kerana mereka mempunyai dua divisyen berbeza untuk sistem operasi peranti OnePlus.

Untuk pengetahuan anda, OnePlus mempunyai dua sistem operasi yang ditawarkan pada peranti mereka. OxygenOS digunakan untuk peranti OnePlus yang dijual di luar negara China, manakala pengguna China pula mendapat model OnePlus dengan sistem operasi HydrogenOS. Percanggahan ini menyebabkan OnePlus sedikit ketinggalan dalam pembangunan sistem operasi dan penawaran kemas kini.

OnePlus menyedari hal ini dan bercadang untuk membawa kedua-dua sistem operasi di bawah satu bumbung bagi menyelaraskan operasi keseluruhan pembangunan. Ini sekaligus memudahkan pembangun perisian OnePlus menawarkan antaramuka sistem operasi yang lebih baik dan juga kemas kini yang lebih pantas.


Soul X-Tra Dengan Harga RM700 – Menjanjikan Kepuasan Semasa Berlatih

Latihan senaman terasa bosan apabila dilakukan berseorangan, jadi apa yang perlu anda buat ialah dapatkan Soul X-Tra sebuah fon kepala yang direka khusus buat pengguna yang aktif.

Fon kepala ini menggunakan sambungan tanpa wayar dengan mengekalkan kualiti bunyi yang menjadi trademark Soul dalam menyampaikan bunyi bass yang seimbang, jelas dan tinggi. Pad telinga direka supaya boleh dilipat, ditanggalkan malah boleh dicuci.

Bateri yang tahan lama mampu memberikan waktu mendengar sehingga 24 jam dengan sekali pengecasan. Selain itu, ia juga hadir dengan lampu dwi LED untuk memastikan anda sentiasa diterangi semasa menjalani aktiviti ataupun latihan dalam keadaan gelap.

Harga yang ditawarkan pula adalah sebanyak RM700 untuk warna Hitam dan Biru sahaja. Anda boleh mendapatkan Soul X-Tra di kedai-kedai pengedar sah yang terpilih.


HUAWEI Perkenal HarmonyOS – Dikatakan Lebih Lancar & Selamat

HUAWEI secara rasmi memperkenalkan sistem operasi keluarannya, Harmony OS pada acara HUAWEI Developer 2019, hari ini. HarmonyOS atau juga dipanggil Hong Meng dalam bahasa mandarin dikatakan membawa lebih banyak kemudahan kepada dunia.

HarmonyOS has just been announced at #HDC2019! How are we going to build an all-scenario smart ecosystem and experience? How will we overcome the challenges of future OS for connected things? Stayed tuned with us to find out. pic.twitter.com/x7ZbgcEy2d

— Huawei Mobile (@HuaweiMobile) August 9, 2019

Harmony OS adalah sistem operasi yang dibina berasaskan mikrkernel (sama seperti Fuchsia OS dalam pembangunan Google – namun prestasi Harmony OS dikatakan lebih pantas). HUAWEI mengatakan sistem ini dioptimasi untuk menjadi lebih lancar dan selamat – dikatakan berbeza daripada Android dan iOS.

Ia dikatakan memiliki penggunaan yang fleksibel pada pelbagai variasi peranti – namun buat masa ini, tidak menyasarkan untuk peranti pintar kerana masih mengutamakan penggunaan Android bagi menyajikan pembangunan terbaik. Pun begitu, HUAWEI dikatakan bersedia beralih ke HarmonyOS seandainya larangan Amerika Syarikat masih berterusan.

A modularized #HarmonyOS can be nested to adapt flexibly to any device to create a seamless cross-device experience. Developed via the distributed capability kit, it builds the foundation of a shared developer ecosystem #HDC2019 pic.twitter.com/2TD9cgtdG8

Menurut HUAWEI lagi, versi pertama peranti dilengkapi sistem operasi ini akan dilancarkan sekitar akhir tahun ini. Selain itu, sistem ini juga bakal ditawarkan dalam bentuk sumber terbuka – bagi membolehkan diakses oleh semua pihak di seluruh dunia.

Pada masa sama, HUAWEI mengumumkan versi pertama akan dilancarkan pada Smart Screen (TV) pada 10 Ogos 2019 di persidangan berkenaan. Untuk versi 2.0 pula dijangka muncul pada tahun hadapan dengan prestasi yang dipertingkatkan. Manakala versi 3.0 akan dikeluarkan pada tahun 2021 dan memberi tumpuan untuk meningkatkan perisian OS.


Celcom Xpax Tawar Internet Tanpa Had Bagi Penggunaan Aplikasi Snapchat Selama 3 Bulan!!

Mulai hari ini, Celcom Xpax menawarkan semua pelanggan baru dan sedia ada akses tanpa had kepada Snapchat selama 3 bulan. Sehingga 16 September 2020, pelanggan Celcom Xpax boleh log masuk ke Aplikasi Celcom Life dan menebus akses Snapchat 3 bulan percuma mereka.

Dalam tempoh ini, pelanggan Celcom Xpax juga dapat menikmati keajaiban Snapchat dan bebas untuk mengekspresikan diri, berkongsi momen bersama rakan dan keluarga tanpa perlu bimbang menggunakan data mereka.

Bagi menyokong amalan penjarakan sosial dan pemakaian pelitup muka di tempat awam, pelanggan Celcom Xpax kini boleh menikmati penapis Snapchat dan Lensa AR yang direka khas dan bakal didapati tidak lama lagi, untuk sambutan Hari Merdeka dan Hari Malaysia akan datang.

Disokong oleh rangkaian 4G LTE terluas Celcom, pengguna Celcom Xpax dapat berkongsi kandungan kreatif digital mereka bersama rakan dan keluarga melalui Snapchat. Pengguna juga dapat menikmati semua aktiviti internet kegemaran mereka yang lain dengan kuota dan kelajuan 3Mbps tanpa had, termasuk panggilan tanpa had ke semua rangkaian dengan pas prabayar Celcom Xpax Truly Unlimited.

Kempen Snapchat Celcom Xpax selaras dengan inisiatif pemerkasaan belia MDEC yang bertujuan menyediakan akses lancar ke ekosistem digital. Selain itu, MDEC juga mendorong inovasi digital dengan memupuk kemampuan para belia Malaysia dan memastikan mereka dapat menyesuaikan diri serta bersedia untuk masa hadapan.

Untuk keterangan lanjut, sila layari www.celcom.com.my/xpax . Untuk maklumat lebih lanjut mengenai Lens Studio, sila layari https://lensstudio.snapchat.com/ atau kursus Open Learning Lens Studio di sini.


Peraduan Samsung Members Spooky Halloween – Menangi Samsung Galaxy A9 Dengan Kostum Halloween Paling Kreatif!

Halloween it’s here! Hey hey hey… Samsung Malaysia ingin meraihkan hari ini bersama peminat mereka.

Mulai sekarang hingga 4 November 2019, peraduan Samsung Members Spooky Halloween akan mencari 2 pemenang dalam kostum Halloween mereka yang terbaik, ditambah kapsyen gambar yang penuh kreatif untuk membawa pulang seunit Samsung Galaxy A9!

Maklumat lebih lanjut, layari Samsung Members.


SEKILAS PANDANG: vivo S1 – Peranti Serba Lengkap Penuhi Gaya Hidup

Vivo S1 sudah menjadi sebutan ramai sejak beberapa minggu lalu, namun secara fizikal ia baru sahaja dilancarkan untuk pasaran tempatan pada hari ini. Sungguh cantik! Itulah reaksi yang terkeluar daripada bibir penulis saat pertama kali memandang peranti ini.

Vivo S1 mempunyai daya tarikan tersendiri yang direka serba lengkap bagi penuhi gaya hidup masa kini. Termasuk kamera swafoto sangat hebat, kapasiti bateri yang besar dan tiga kamera dengan fungsi berbeza.

Untuk reka bentuk, vivo dilihat begitu bijak membuat padanan – peranti ini menggunakan paparan 6.38″ Super AMOLED dengan resolusi FHD+ bersama nisbah skrin ke badan mencapai 90%. Ia juga tampil unik dengan rekaan bertakuk seumpama titisan air bagi menempatkan kamera hadapan sebesar 32MP.

Vivo S1 menyertakan sistem imbasan cap jari terbina di dalam skrin paparan (In-Display Fingerprint Scanning) sekaligus memberikan ia kelihatan lebih premium.

Binaan belakang vivo S1 menggunakan warna gradient serba baharu – menampilkan permukaan berkilat sekaligus menyerlahkan lagi rupa peranti. Terdapat persediaan tiga kamera dipasang secara menegak di sebelah kiri panel belakang dan terdapat lampu LED Flash diletakkan dalam ‘rumah’ yang sama. Kamera utama ini membawakan gabungan lensa 16MP (Sony IMX449) + 8MP (wide angle : 120 darjah) + 2MP.

Untuk rekaan sisi, ia didatangkan dengan bingkai kerangka logam. Sisi kiri menempatkan satu slot untuk kad dan butang fizikal Google Assistant. Sementara itu, butang kuasa dan laras suara ditempatkan pada bahagian kanan dengan kedudukan yang mudah digapai.

Tiada sebarang sambungan pada bahagian atas. Kerangka bingkai bawah pula dimuatkan dengan pembesar suara mono, sambungan mikroUSB, ruang mikrofon pertama dan bicu audio 3.5mm.

Vivo S1 dioperasikan oleh Android 9 Pie dan antaramuka FunTouch OS 9 terus daripada kotak. Antaramuka ini kelihatan lebih segar dan mesra pengguna – terdapat sokongan Always-On display, mod tema gelap, mod kecantikan dalam aplikasi, mod video pendek dan banyak lagi.

Ikon juga lebih bulat dan menarik menjadikan paparan lebih semula jadi – bentuk ikon boleh diubah suai mengikut keselesaan. Selain itu, vivo turut menambahkan beberapa animasi baru untuk pembaca cap jari pada skrin.

Untuk bateri, peranti ini dibekalkan bateri berkapasiti yang besar iaitu 4,500mAh bersama teknologi pengisian mantap – teknologi Dual Engine Fast Charging.

Untuk variasi, vivo S1 ditawarkan dalam satu variasi sahaja iaitu 6GB RAM + 128GB ROM (terdapat sokongan microSD). Bagi memberikan lebih pilihan kepada pengguna, peranti ini didatangkan dalam dua kemasan warna menarik iaitu Skyline Blue dan Diamond Black. Bagi yang berminat, vivo S1 ditawarkan pada harga RM1,099 dan sesi pra-tempahan kini telah pun dibuka sehingga 26 Julai 2019!


iPhone X Masih Boleh Dibeli Melalui Lazada Pada Harga RM4,299 & RM4,999

Okay, walaupun iPhone X telah diturunkan dari Apple Store setelah perasmian iPhone XS dan XS Max, bagi yang ingin membeli anda masih boleh dapatkan di laman e-dagang Lazada dengan harga RM4,299 (64GB) dan RM4,999 (256GB).

Selain itu, siri iPhone 7 dan iPhone 8 juga menerima kemaskini harga jualan pada malam perasmian iPhone baharu. Tawaran harga terkini adalah iPhone 7 bermula RM2199, iPhone 7 Plus bermula RM2749, sementara iPhone 8 bermula RM2899 dan iPhone 8 Plus bermula RM3299.


OnePlus 5T Set Malaysia Nak Dibawa Masuk?!

Kemas Kini : Harga Rasmi OnePlus 5t sudah diumumkan;

6GB RAM | 64GB ROM – RM2449
 8GB RAM | 128GB ROM – RM2749

Ramai yang tertanya-tanya adakah peranti OnePlus terbaru OnePlus 5T set original Malaysia akan dibawa masuk? Boleh dikatakan ya, kerana baru-baru ini Brightstar Distribution Sdn. Bhd baru sahaja memuat naik satu video acah mengenai peranti tersebut.

Dikhabarkan pengguna di Malaysia atau peminat OnePlus boleh mendapatkan peranti tersebut sebelum Hari Natal yang bakal tiba nanti. Namun, buat masa ini pihak Brightstar masih lagi belum mengumumkan tarikh sebenar ia akan dipasarkan.

OnePlus 5T merupakan sebuah telefon pintar yang dikemas kini daripada model sebelumnya iaitu OnePlus 5. Walaupun ia produk dikemas kini, OnePlus telah melakukan perubahan pada rupa luarannya dengan meletakkan skrin hampir penuh di depan.

Menggunakan paparan beresolusi 1080 x 2160 HD penuh+, skrin ini direka lebih besar berbanding sebelumnya iaitu bersaiz 6.01 inci dengan ruang dagu dan atas yang nipis. Ini menyebabkan pengimbas cap jari telah dialihkan ke bahagian belakang.

Kamera utama pada peranti ini dibekalkan sensor 20 Megapiksel dan 16 Megapiksel bersama aperture seluar f/1.7. Selain itu, OnePlus 5T masih mengekalkan cip pemproses berkuasa Snapdragon 835, RAM sehingga 8GB, dan storan sehingga 128GB.

Bateri yang membantu menjana keseluruhan telefon dilihat agak kecil iaitu hanya 3,300mAh, tetapi dengan teknologi pengecasan pantas Dash Charger pengguna tidak akan berasa ia sebagai satu kekurangan.


Dapatkan vivo V5 Plus Pada Harga RM1,111 Sempena Menyambut Tahun 2018

Bersempena menyambut tahun baru yang bakal tiba beberapa hari sahaja lagi, vivo sekali lagi menyerikan penutup tahun 2017 dengan mengadakan promosi pada harga yang lebih menarik. Jika anda ingin mendapatkan telefon pintar khusus untuk berswafoto, vivo V5 Plus kini dijual pada harga RM1,111.

Vivo V5 Plus yang dilengkapi dwi kamera depan 20MP + 8MP membolehkan pengguna mengambil gambar swafoto yang berlatar belakang kabur. Untuk penggambaran utama, ia lebih jelas dengan adanya kamera 16 Megapiksel bersama memori RAM 4GB dan storan 64GB. Dijana menggunakan cip pemproses Snapdragon 625, peranti ini turut menyediakan dwi slot-SIM dan sistem audio Hi-Fi AK4376.

Vivo V5 Plus dengan paparan 5.5 inci ini ditawarkan pada harga rendah di kedai rasmi vivo di Lazada sehingga 1 Januari 2018 depan. Jika anda berminat, ini mungkin masa yang sesuai untuk mendapatkannya.


Acer Malaysia Perkenalkan Spin 5 – Laptop Serba Boleh Pada Harga Bermula RM3,599

Acer Malaysia baru sahaja memperkenalkan beberapa siri laptop terbaru ke pasaran tempatan salah satunya ialah Acer Spin 5, sebuah laptop yang direka untuk kegunaan seharian.

Ia hadir dengan dua model dengan dua saiz skrin yang berbeza. Kedua-duanya menggunakan paparan IPS bersaiz 13.3 dan 15.6 inci beresolusi HD penuh, ia dilengkapi dengan pemproses Intel Core i5/i7 bersama memori RAM 8GB sehingga 16GB dan storan seluas 256GB jenis SSD.

Untuk versi 15.6 inci, ia dimuatkan kad grafik NVIDIA GeForce GTX 1050 sekaligus lebih lancar untuk digunakan dalam permainan video, menyunting gambar, atau tugasan multimedia yang lain. Bateri yang dibina menyediakan bekalan kuasa sehingga 13 jam dengan sekali pengecasan.

Menariknya, laptop ini hadir dengan rekaan yang ergonomik serta ringan selain ia boleh dilipat atau dipusingkan sehingga 360 darjah. Malahan, speaker Dolby Audio Premium yang ditawarkan akan kekal menghadap pengguna walaupun dilipat. Di bahagian pemuka papan kekunci, terdapat pengimbas cap jari untuk tujuan keselamatan.

Acer Spin 5 akan mula dipasarkan di Malaysia tidak lama lagi dengan harga RM3,599 dan RM4,399 untuk model 13.3 inci sementara model 15.6 inci berharga RM4,999 seunit.


Xiaomi Mi Pad 4 Dilancarkan – Tablet 8-inci Dengan Pemproses Snapdragon 660

Bersama-sama pengenalan Xiaomi Redmi 6 Pro, Xiaomi turut melancarkan sebuah peranti tablet generasi terbaru iaitu Mi Pad 4. Ia sebuah tablet dengan rekaan berskala sederhana menggunakan skrin 16:10 bersaiz 8-inci menerusi paparan IPS LCD beresolusi 1920 x 1200 piksel.

Tablet yang hadir dengan harga berpatutan ini menariknya menggunakan cipset Qualcomm Snapdragon 660 dan menyokong rangkaian LTE. Ciri lain yang menemani perkakasan dalaman ialah memori RAM 3GB atau 4GB dan storan sebesar 32GB atau 64GB. Seperti kebiasaan, memori yang tersedia boleh diperluaskan dengan kad microSD jika perlu.

Kamera untuk tablet ini dibekalkan dengan lensa 13 Megapiksel dan kamera swafoto 5 Megapiksel f/2.0. Kekuatan bateri pula menerima kapasiti sebesar 6,000mAh melalui sambungan USB Type-C untuk pengecasan pada kadar standard 10W atau 5V/2A.

Xiaomi Mi Pad 4 didatangkan dengan pilihan warna hitam dan emas dengan dua versi WiFi dan LTE pada harga bermula CNY1,099 (kira-kira RM674) dan CNY1,499 (kira-kira RM918).

Dengan julat harga yang ditawarkan, kami berharap pihak Xiaomi tidak lupa untuk membawanya masuk ke pasaran tempatan.


autoRetouch dilancar revolusikan penyuntingan imej untuk produk Fesyen

STUTTGART, Jerman, 20 Julai 2020 /PRNewswire/ — autoRetouch – platform pemprosesan imej automatik hujung-ke-hujung yang pertama – melancarkan fasa Beta Terbukanya. Dikuasakan oleh AI, syarikat ini kini menawarkan platform Perisian sebagai satu Perkhidmatan (SaaS) untuk pemprosesan pukal yang automatik bagi imej produk Fesyen.

Pengguna membuka akaun di laman sesawang autoRetouch dan berpeluang untuk mencuba perkhidmatan secara percuma dengan sehingga 10 imej. Untuk memproses imej tambahan mereka membeli kredit secara bayar-sambil-lalu. Harga untuk memproses satu imej ialah €0.10. Perkhidmatan tersebut diwujudkan berkisarkan konsep aliran kerja. Aliran kerja dicipta dengan ‘merantaikan’ komponen AI dalam antara muka seret dan lepas. Setiap komponen mewakili versi automatik tugas penyuntingan imej biasa. Produk ini kini menawarkan komponen untuk pengautomatan kerja penyuntingan imej yang berulang, namun sangat memberi kesan, seperti penyingkiran latar belakang dan sentuhan semula kulit. Pengguna mengekalkan kawalan kreatif penuh terhadap output dan boleh memproses beratus-ratus imej secara serentak. Purata masa menyunting untuk imej produk fesyen biasa turun daripada beberapa minit kepada beberapa saat.

“Proses penghasilan imej produk dalam fesyen — bermula daripada sesi foto ke pasca produksi, untuk membawa imej ke katalog dalam talian — merupakan satu proses yang sangat tidak cekap dan mahal pada hari ini,” kata Pengasas Bersama dan Ketua Pegawai Eksekutif autoRetouch, Alex Ciorapciu. “Walau bagaimanapun, sekiranya anda memanfaatkan teknologi visi komputer terkini dan menggabungkannya dengan infrastruktur awan boleh diskala hari ini, anda boleh mengubah paradigma industri daripada kerja manual kepada pengautomatan; dan dengan itu, bukan sahaja dapat menjimatkan kos, malah memberi lebih kepantasan dan ketekalan output yang lebih tinggi,” tambah beliau.

Pelancaran autoRetouch tidak disangka-sangka tepat pada masanya. Tatkala ekonomi global menilai impak dan pulih perlahan-lahan daripada pandemik COVID-19, satu perkara telahpun jelas: Pemindahan daripada Luar Talian– ke E-dagang telah dipercepatkan selanjutnya. “Dengan autoRetouch kami ingin memainkan peranan kami untuk membantu peniaga dan semua orang dalam rantaian bekalan penyuntingan imej E-dagang untuk meluaskan operasi mereka dalam realiti baharu kehidupan kita dan mengambil beberapa bahagian yang paling tidak menarik dan berulang proses penghasilan imej daripada menjadi beban mereka,” kata Alex Ciorapciu. “Atas sebab inilah harga €0.10 setiap imej merupakan bahagian yang penting daripada proposisi nilai autoRetouch,” beliau menambah dan menghuraikan lebih lanjut, “kami ingin menjadikannya mudah dan sangat memberi ganjaran dari segi kewangan untuk mempercayai perkhidmatan pemprosesan imej automatik kami.”

autoRetouch dicipta dalam jabatan Sains Data di Breuninger, peniaga fesyen mewah yang amat inovatif dari Stuttgart, Jerman. Semasa proses penilaian hasil projek yang mengagumkan, jelas bahawa pemprosesan imej produk automatik merupakan satu proposisi nilai sejagat. Untuk memanfaatkan peluang yang besar ini, kini autoRetouch menjadi syarikat mandiri yang menawarkan perkhidmatan global. Breuninger komited untuk menyokong autoRetouch dalam perjalanannya dan dengan demikian menyediakan pelaburan awal ke dalam syarikat baharu yang baru ditubuhkan ini. Kini, autoRetouch menggaji 14 kakitangan dan beribu pejabat di Stuttgart, Jerman.

Hubungi: Julian Eckerle, Pengasas Bersama & Ketua Pegawai Hasil, media@autoretouch.com, +491724506294

Keywords: Computer Software Computer/Electronics Fashion Household/Consumer/Cosmetics Retail New products/services


Warna Canary Yellow Eksklusif Untuk Samsung Galaxy S10e

Pasti ramai yang tidak sabar-sabar menantikan kemunculan model terbaharu dari Samsung iaitu Galaxy S10. Bagi yang belum mengetahui, Galaxy S10e merupakan salah satu model dalam keluarga Galaxy S10 dan merupakan model yang terendah dalam keluarga ini.

Namun apa yang unik mengenai telefon ini ialah ia dihadirkan dengan warna Canary Yellow yang hanya terdapat pada model ini sahaja.

Gambar model telefon ini dengan warna Canary Yellow ini telah dikongsikan oleh Roland Quandt. Jika dilihat, warna telefon ini tidak dihadirkan dengan warna gradien sebaliknya hanya warna kuning rata.

Menerusi gambar tersebut, boleh kita lihat ia dihadirkan dengan skrin berlubang di bahagian atas sebelah kanan yang merupakan kamera hadapan dengan disertakan 10MP F1.9. Di bahagian belakang pula, ia disertakan dengan 2 kamera, gabungan lensa 12MP F1.5 dan lensa ultra lebar 16MP F2.2.

Daripada gambar ini, tidak kelihatan pengimbas cap jari sama ada di bahagian hadapan mahupun belakang. Dikhabarkan ia dihadirkan dengan saiz skrin AMOLED 5.8 inci dengan kaca Corning Gorilla Glass 5. Dihadirkan skali dengan pemproses terbaharu Samsung iaitu Exynos 9820. Dikhabarkan juga ia bakal tampir dengna 2 versi RAM iaitu 6GB dan 8GB serta storan sehingga 256GB.

Dari aspek bateri pula dikatakan sebesar 3100mAh dan menggunakan USB type-C serta menyokong pengecasan pantas tanpa wayar dan boleh mengecas peranti lain di belakang.

Walau apapun, kita nantikan pelancaran telefon ini pada 20 Febuari ini.


OPPO Menyambut Bulan Ramadan Bersama Anak Yatim – Setiap Pembelian OPPO R9s Black Edition akan Disumbangkan Kepada Rumah Kebajikan

Sempena bulan Ramadan bulan membuat amal kebaikan, OPPO Malaysia ingin mengambil kesempatan dengan memberi bantuan kepada kanak-kanak yang memerlukan. Oleh itu, setiap keuntungan daripada penjualan OPPO R9s Black Edition akan disumbangkan ke rumah anak-anak yatim seluruh Malaysia. Turut serta dalam kempen ini ialah Neelofa, duta R9s Black Edition turut menyeru kepada rakyat Malaysia agar menyokong kempen yang diadakan bermula pada 5 Jun lepas sehingga 13 Jun ini.

Selain itu, OPPO Malaysia juga akan menganjurkan kunjungan ke rumah anak-anak yatim di Kuala Lumpur, Ipoh, Kedah, Johor Bahru, Selangor, Kuantan, Sabah dan Sarawak. Setiap sumbangan akan diagihkan semasa hari lawatan seperti keperluan asas, makanan, pakaian, barangan mandian, buku, beg, payung dan lain-lain.

Kepada O-fans yang berminat, anda boleh menghantar borang sukarela di SINI.


Spark Menghasilkan Earphone Bercahaya Laser

Pemilihan aksesori bukan sekadar pada kualiti sahaja, reka bentuk, fungsi dan ciri yang ditawarkan menjadi faktor penentu di dalam pengguna membuat pilihan.

Sebuah syarikat dari Detroit (USA) kini sedang berusaha membangunkan sebuah peranti audio yang bukan sahaja menawarkan kualiti audio yang baik, malah mempunyai reka bentuk unik di samping menawarkan ciri keselamatan.

Cahaya laser yang dipancarkan dari kabel earphone mereka mengikut rentak muzik yang dimainkan adalah satu ciri unik yang ada pada aksesori ini. Selain itu, bagi mereka yang melakukan aktiviti di kawasan gelap atau pun malam seperti berbasikal, joging dan lain-lain. Earphone ini menawarkan ciri keselamatan di mana penggunanya boleh dilihat dari jauh.

Bagi menjadikan peranti ini suatu kenyataan, Spark akan memulakan kempen Indiegogo di mana mereka berharap akan dapat mengumpul dana secukupnya hasil bantuan komuniti bagi menghasilkan earphone mereka.


CES 2018 : ASUS Tampilkan Barisan Komputer Riba ROG Terbaru

ASUS hari ini memperkenalkan beberapa komputer riba di bawah siri permainan ROG antaranya ROG Strix SKT T1 Hero Edition, ROG Strix GL12, dan ROG Strix Flare di acara CES 2018.

Komputer riba edisi terhad ini adalah kolaberasi antara ROG dan pasukan terkenal e-Sukan iaitu SK telecom T1. Set pembungkusan didatangkan dengan barangan edisi terhad ROG-SK Telecom T1 seperti jersi pasukan, pad tetikus, dan poster. Rekaan luaran komputer riba ini dikemaskan dengan skin pasukan SK Telecom T1 termasuk tandatangan pemain paling digeruni League of Legends iaitu Faker.

Dikuasakan oleh Intel Core i7 dan NVIDIA GeForce GTX 1060, ia juga membawakan skrin paparan IPS dengan kadar segar-semula sehingga 120Hz serta warna gamut 100% sRGB. Papan kekunci pula diperhebatkan dengan teknologi RGB-backlit dengan ciri N-key memberikan kepuasan yang terbaik kepada pemain.

ROG G703 merupakan sebuah komputer riba pertama di dunia memiliki paparan paling lancar. Ini kerana ASUS telah memasukkan teknologi NVIDIA G-SYNC membolehkan kadar segar-semula beroperasi pada 144Hz. Komputer riba ini dibekalkan dengan cip Intel Core i7-7820HK pada kelajuan sehingga 4.3GHz manakala, kad grafik GTX 1080 mampu memberikan pengalaman permainan yang paling maksimum.

Menerusi paparan 15.6-inci HD penuh, casis ROG G703 turut menyokong ciri kalis habuk. Malahan sistem penyejuk Anti-Dusk Cooling pula dapat mengekalkan perkakasan dalaman pada suhu yang optimum.

Bagi pengguna yang lebih berminat pada desktop, ASUS menyediakan ROG Strix GL12 yang dikuasakan Intel Core i7 Hexa-core Generasi ke-8. Prestasi lebih cekap dan pantas dengan adanya NVIDIA GeForce GTX 1080. Di samping itu, memori komputer ini menyediakan storan SSD yang menawarkan slot tambahan.

Perkakasan dalaman jelas boleh dilihat pada bahagian sisi komputer dengan adanya panel lut sinar. Untuk tujuan lampu, komputer ini dilengkapi teknologi Aura Sync yang sesuai digunakan pada persekitaran yang gelap.

Setakat ini, ASUS tidak memberikan maklumat lanjut mengenai harga. Bagaimanapun anda boleh layari Facebook ASUS ROG Malaysia.


Reviu Eksklusif: ASUS ROG Zephyrus S GX502 Pamer Prestasi Menakjubkan, Serius AWESOME!!!

ASUS ROG baru sahaja melancarkan komputer riba gaming terbaharunya iaitu ASUS ROG Zephyrus S GX502 pada harga RM8699 yang pastinya mempamerkan prestasi yang mengagumkan. Keasyikan dan keseronokan serta keterujaan bermain game pastinya boleh dicapai menerusi peranti ini. Jom kita lihat dengan lebih mendalam peranti ini!!!

Komputer riba ini pastinya tampil dengan spesifikasi raksasa yang mana ia dihadirkan dengan pemproses generasi ke-9 intel Core i7-9750H dan dihadirkan dengan sistem operasi Wimdows 10. Lebih mengujakan apabila GPU yang ditampilkan pada komputer ini sangat berkuasa iaitu NVIDIA GeForce RTX 2070 Max-P 8GB GDDR6 VRAM yang akan memberikan kesan visual yang sangat kemas dan dramatik. Berikut adalah spesifikasi penuh peranti ini:

Sehingga 32 GB (16 GB onboard memory)

2x M.2 2280 SSD slots dengan RAID 0 support

(slot 1: NVMe PCIe; slot 2: NVMe PCIe/SATA)

15.6 inci Full HD (1920 x 1080)
IPS-level, 100% sRGB, Nvidia G-SYNC, Pengesahan Pantone

Per-key RGB, AURA SYNC, N-key support, 1.4mm jarak kekunci, Hot keys: Ten-key Function / ROG Armoury Crate

2x 2.5W speakers dengan Smart AMP technology

1 x USB3.1 Gen2 Type-C™ dengan DisplayPort™ 1.4 and PD charging (input 20V/3A, output 9V/2A)

3.5mm headphone dan microphone jacks berasingan

Built-in 76Wh rechargeable lithium-ion polymer battery
Jangka hayat bateri selama 6 jam (Web browsing)

Bluetooth 5.0
*Versi Bluetooth mungkin berbeza dengan versi OS

360(W), 252(D), 18.9 mm(H)
1.41(W), 9.9(D), 0.74 inch(H)

Peminat gaming pastinya akan terliur melihat rekaan ROG Zephyrus GX502 yang sangat menarik dan eksklusif. Rekaan ini pastinya menarik peminat tegar game. Palm rest pada komputer riba ini menyembunyikan honeycomb reinforcements yang mana ia memberi daya tahan yang baik pada chassis. Pun begitu, ia masih memberikan berat yang agak ringan bagi komputer riba jenis ini. Jadi tidak hairanlah komputer riba ini adalah 18% lebih ringan berbanding generasi sebelum ini.

Tampil dengan magnesium alloy struktur teras yang kukuh. Kemasan pada bahagian belakang yang mana reka bentuk potong pepenjuru yang digabungkan bersama Diamond Sand Brush dalam warna Mystic Black (di bahagian bawah) dan disertakan sekali dengan High Reflection Brush dalam warna Glossy Black (Di bahagian atas) memberikan sentuhan yang mampu menarik perhatian pengguna.

Logo ROG di bahagian belakang itu juga sangat menggiurkan apabila ia didatangkan dengan 2 warna sama ada Titanium Black atau deep Fire Red.

Berikut merupakan gambaran penuh peranti ini:

Tampil dengan paparan skrin yang bersaiz 15.6 ini Full HD (1920×1080) dengan kadar segar semula sehingga 240Hz dan 3ms respond time memberikan perspektif baharu kepada pengguna ketika bermain game.

Dengan 100% sRGB dan pengiktirafan daripada Pantone dan disertakan dengan ASUS ProArt TruColor Technology menhasilkan warna yang sangat mengangumkan.

Dihadirkan dengan nisbah skrin ke kerangka sebanyak 81% dan ditambah dengan bezel yang nipis memberikan pengalaman paparan yang tidak dapat dilupakan oleh pengguna. Ketiadaan webcam yang terbina adalah keputusan disengajakan kerana ia dikatakan tidak mempamerkan qualiti premium.

Bagi mengatasi ketiadaan webcam yang terbina, ROG telah menyediakan ROG Fearless Eye GC21. ia mampu merakam dan strim pada 1080p(60FPS) yang pastinya lebih baik kualitinya berbanding webcam yang biasa. Dengan senipis 17mm pastinya memudahkan anda untuk membawanya ke mana sahaja.

Peminat gaming pasti teruja apabila komputer riba ini didatangkan denga kuasa pemproses yang sangat berukasa iaitu 9th Gen mobile i7-9750H processor, hexa(6)-cored processor dengan 12 thread yang membolehkan kepantasan clock dapat dipertingkatkan 4.5GHz.

Apa yang pasti, ia mampu melaksana dan menguruskan permainan dan pelbagai tugasan lain. Bukan itu sahaja, ia juga dihadirkan dengan sokongan yang lebih pantas DDR4 2, 666MHz memory modules dengan 16GB disediakan terus pada komputer riba ini dengan SO-DIMM slot tersedia sehingga 16GB DIMM dan 32GB secara keseluruhan.

ROG Zephyrus GX502 boleh dikatakan sebuah komputer riba ‘raksasa’ yang dihadirkan dengan kad grafik yang sangat berkuasa iaitu NVIDIA GeForce RTX 2070 dengan Max-P. AAS (Active Aerodynamic System) cooling yang dihadirkan pada komputer riba ini membenarkan GeForce RTX 2070 Max-P mencapai sehingga 1540MHz pada 115W (dengan ketersediaan ROG Boost).

Dalam pada itu, ia boleh ditukar di antara Nvidia G-Sync bagi memberikan pengalaman gaming yang lebih baik dan Optimus yang menukar kepada Intel’s iGPU bagi memaksimumkan jangka hayat bateri.

Komputer yang berkuasa ini, dihadirkan dengan HDMI 2.0b dan DisplayPort (menerusi sambungan USB-C). Jadi ia membenarkan GX502 disambungkan pada monitor 4K HDR yang terbaharu.

Ini pastinya sangat sesuai buat content creator yang memerlukan paparan yang lebih besar dengan resolusi yang tinggi. Gamer juga turut boleh menggunakan fungsi ini dan menggunakan monitor premium gaming seperti ROG Swift PG27UQ atau PG35VQ di rumah anda. WOWWW kan!!!

Sistem penyejukkan komputer riba ini memang terbaik!!! Dihadirkan dengan 12V power. Ini membenarkan prestasi aliran udara berlaku dengan pantas ketika ia diperlukan. Udara dipam melalui 4 saluran di bahagian belakang chassis yang mana setiap satu daripadanya membantu mengasingkan aliran udara panas daripada lapisan udara sejuk yang mengalir ke AAS. Disebalik rekaan permukaan kipas yang melengkung dan rekaan pengawalan udara, kipas tersebut diperbuat daripada liquid crystal polymer (LCP) material.

Setiap kipas mempunyai 83 fin yang mana 33% lebih nipis daripada kebiasaan yang memberikan aliran udara yang lebih baik iaitu sebanyak 7%. Perumah kipas (Fan housing) disertakan dengan rekaan Anti-Dust Cooling yang digunakan untuk daya sentrifugal untuk membawa partikel habuk yang berat ke lorong habuk yang khusus agar tidak tersangkut di dalam cooling fins. Jadi sistem penyejukkan komputer riba ini akan lebih bersih dan lebih bertahan lama.

Kelajuan kipas ini boleh dikawal dengan mudah sama ada mahu menggunakan Turbo mode, balanced mode dan Silent mode dengan hanya menekan Fn + F5 atau melakukan tetapan di Armoury Crate.

Masalah rangkaian Wifi yang tidak stabil sentiasa menjadi penghalang ketika ketika gamer sedang asyik bermain. ROG Zephyrus S GX502 disertakan dengan ROG RangeBoost technology yang mengabungkan 2T2R antenna array yang terletak di bahagian belakang dan hadapan komputer riba ini. Algoritma yang unik akan sentiasa mengimbas wireless sekeliling dan memilih pasangan antena terbaik untuk mendapat rangkaian yang lebih baik.

komputer riba ini menyokong Wi-Fi 5 standard yang terbaharu yang mana dihadirkan dengan dwi frekuensi 5GHz/2.4GHz Wi-Fi 5 (802.11ac) Wave2, menyokong MU-MIMO 160MHz channel bandwidth. Ini menyediakan sehingga 1733Mbps wireless bandwith.

Menariknya bagi ROG Zephyrus GX502 ini, ia dilengkapi dengan ESS 9118 Saber Hi-Fi Audio yang pastinya memberikan sistem bunyi yang memukau yang mana ia mempamerkan julat audio yang sangat baik dan gangguan serta noise dapat dikurangkan.

ESS 9118 boleh menghasilkan peningkatan 8-fold dalam julat bunyi, 92% kurang gangguan. Speaker GX502’s 2x 2.5W disertakan dengan Smart AMP technology yang boleh menguatkan suara dan mempertingkatkan bass dan julat dinamik kepada 3.5 kali.

ROG Zephyrus GX502 tampil dengan papan kekunci yang sangat AWESOME!!! Tampil dengan backlighting pada papan kekunci memberikan keterujaan ketika bermain game.

Menariknya, anda boleh mengawal kesan warna pada papan kekunci ini menerusi fungsi AURA yang ditetapkan pada aplikasi Armoury Crate. Terdapat beberapa kekunci yang diasingkan yang mempamerkan kekemasan. Jadi lebih mudah untuk anda menggunakan fungsi itu tanpa melihatnya.

Seperti yang diketahui ROG Zephyrus yang merupakan komputer gaming. Justeru, komputer riba ini tampil dengan kapasiti bateri yang besar iaitu 76Wh rechargeable lithium-ion polymer battery. Jadi ia membenarkan anda bermain tanpa ada masalah bateri.

Kami telah menjalankan ujian pengecasan ke atas peranti ini. kami mula mengecas kompute riba ini pada 11.54 pagi iaitu ketika bateri berada pada 57%. Ia mencapai 100% pada jam 12.54 tengah hari. Ia mengambil masa hanya selama 1 jam.

ROG merupakan yang pertama yang menyokong DC dan pengecasahan USB PD pada komputer riba gaming-nya. USB Power Dilivery memberikan flesibiliti bagi menggunakan pengecas universal USB Type-C atau membenarkan dicas menggunakan bank kuasa. Jadi anda tidak perlu lagi mencari soket untuk mengecas bateri anda ketika bateri sedikit.

ASUS ROG Zephyrus GX502 ini merupakan sebuah komputer gaming yang sangat berkuasa. Tampil dengan perisian yang membantu memberikan kepuasan ketika bermain game. Kami telah cuba bermain game League of Legends menggunakan komputer riba ini. Sepanjang bermain, grafik yang dihasilkan adalah sangat baik dan tanpa berlaku sebarang lag. Kawalan papan kekunci juga adalah sangat selesa.

Ini merupakan antara yang perisian yang penting buat gamer yang menggunakan komputer riba. Ia menyediakan maklumat sistem termasuklah CPU dan GPU, frekuensi, penggunaan, suhu dan voltage. Ia turut menawarkan Profil game, penggunaan memori /storan, kepantasan kipas dan banyak lagi.

Ia juga membenarkan telefon anda disambungkan pada Armoury Crate bagi memudahkan anda memantau status komputer riba.

Penggunaan komputer ketika anda menggunakannya dapat dioptimumkan. Game First V ini mempunyai smart dan manual mode untuk menyesuaikan dengan senario. Contohnya seperti penstriman, memuat turun, gaming. Jadi ia dapat mengoptimumkan rangkaian berdasarkan fungsi yang dijalankan agar pengguna dapat mencapai ping yang terbaik.

Ia turut dapat mengenal pasti sambungan sama ada WiFi atau Wired yang perlu digunakan bagi aplikasi tertentu.

Sonic Studio III yang merupakan perisian bagi mempertingkatkan strim audio pada laptop ini dan keupayaan rakaman. Pengguna boleh melaras sound mode seperti bass-, voice-, and treble-boost.

Ciri penghalaan peranti di dalam Advanced Mode boleh menyatakan sama ada setiap aplikasi sound output yang di alihkan menerusi HDMI, speakers atau headphones. Pemain boleh output sound dari game tertentu pada gaming headphone mereka . Jadi bunyi yang dihasilkan akan lebih baik.

Perisian ini sangat sesuai bagi mereka yang mahu berlatih dan mempertingkatkan corak permainan mereka atau yang mempunyai masalah pendengaran, Sonic Radar akan memberikan simulasi visual bagi lokasi bunyi tersebut. Sonic Radar mengenalpasti tetapan bunyi yang digunakan.

Contohnya jika game tersebut menggunakan 2-, 5.1- or 7.1-channel sound, ia mampu mengira dengan tepat pengarahan suara.

ROG Zephyrus GX502 ini pastinya sebuah komputer yang berkuasa. Justeru, kami telah menjalankan ujian ke atas komputer ini menggunakan UserBenchMark dan CrystalDiskMark 6. Hasil daripada ujian ini mendapati bahawa komputer ini tampil dengan prestasi yang sangat menakjubkan yang setanding dengan komputer gaming yang lain. Berikut merupakan hasil ujian ke atas peranti ini:

Secara keseluruhannya, ASUS ROG Zephyrus S GX502 ini pastinya sebuah komputer riba yang sangat baik. Dengan paparan yang menakjubkan, spesifkasi yang berkuasa, bunyi yang mengagumkan serta perisian yang menyokong dan membantu memberikan pengalaman gaming terbaik pastinya membuatkan anda tidak keruan untuk memiliki peranti ini. Ia bukan hanya boleh digunakan oleh gamer , tetapi juga untuk content creator yang ingin menghasilkan sesuatu yang menakjubkan menerusi komputer riba ini. Jadi tidak rugi untuk memiliki peranti ini.


GLG Melantik Ramakrishnan (Rama) Adaikalavan Sebagai Ketua Bagi APAC

NEW YORK, 21 Jun 2021  /PRNewswire/ — GLG, sebuah rangkaian perkhidmatan pemahaman global, hari ini mengumumkan bahawa Ramakrishnan (Rama) Adaikalavan akan menyertai syarikat tersebut sebagai Ketua APAC. Beliau menyertai pasukan kepemimpinan global GLG dan akan melapor diri secara langsung kepada Ketua Pegawai Eksekutif, Paul Todd. Sebagai Ketua APAC, Adaikalavan akan menyelia keseluruhan perniagaan GLG yang memberikan perkhidmatan kepada syarikat terkemuka, firma perkhidmatan profesional dan firma kewangan dari sepuluh pejabat di seluruh rantau Asia Pasifik.

GLG ialah rangkaian perkhidmatan pemahaman global yang memberikan pembuat keputusan pemahaman yang diperlukan untuk berkembang maju. Rangkaian pakar GLG merupakan sebuah sumber tenaga pakar utama terbesar dan paling pelbagai di dunia dengan beribu-ribu pakar baharu yang direkrut setiap minggu.

Adaikalavan menyertai GLG dengan pengalaman rentas APAC yang luas di syarikat global berprestij dan baru-baru ini dilantik sebagai Naib Presiden dan Pengurus Besar Perkhidmatan Proses Perniagaan dan Aplikasi DXC Technology, sebuah firma perkhidmatan dan penyelesaian IT global terkemuka. Beliau pernah memegang jawatan sebagai eksekutif kanan di Hewlett Packard Enterprise Services, Hewlett Packard dan Electronic Data Systems. Dilahirkan di Malaysia, Adaikalavan memulakan kerjayanya di Australia dan dipindahkan ke Singapura pada tahun 2010. Beliau berkelulusan MBA (Sarjana Pengurusan) dari Australian Graduate School of Management dan baru-baru ini telah menamatkan Program Pengarah Antarabangsa di INSEAD.

“Rama ialah seorang eksekutif yang mahir yang membawa pengalaman luas dalam kepimpinan komersial dan canggih serta mempunyai pengetahuan yang kukuh tentang rantau Asia Pasifik,” kata Ketua Pegawai Eksekutif GLG, Paul Todd. “Saya tidak sabar menantikan beliau membawa pencapaiannya yang luar biasa ke GLG di saat kami terus mempercepat pertumbuhan kami di APAC dan di seluruh dunia.”

“Saya teruja untuk menyertai pasukan GLG APAC yang berbakat ketika syarikat mengalami pertumbuhan yang strategik,” kata Adaikalavan. “Saya berharap dapat bekerjasama dengan pakar dan pelanggan kami untuk terus memberikan cadangan nilai yang unik dan luar biasa di pasaran Asia Pasifik.”

Adaikalavan akan ditempatkan di Singapura. Beliau mula bekerja hari ini.

Tentang GLGGLG ialah sebuah rangkaian perkhidmatan pemahaman global. Kami menghubungkan pembuat keputusan kepada pakar yang tepat supaya mereka boleh bertindak dengan yakin hasil pemahaman yang benar-benar jelas dan memperoleh apa sahaja yang diperlukan untuk berkembang maju. Rangkaian pakar kami merupakan sebuah sumber tenaga pakar utama terbesar dan paling pelbagai di dunia dan kami merekrut beratus-ratus pakar baharu setiap hari. Kami memberikan pemahaman kepada setiap keputusan profesional yang hebat. Sila layari GLGinsights.com.

Keywords:  Banking/Financial Service Computer Networks Computer/Electronics Telecommunications Workforce Management/Human Resources Personnel announcements


Sheer Markets merintis laluan baharu dalam perdagangan CFD runcit dalam talian dengan NDF dan EM

LIMASSOL, Cyprus, 15 Jun 2021 /PRNewswire/ — Sheer Markets (Cyprus) Ltd. yang berdagang di bawah jenama Sheer Markets, sebuah institusi kewangan yang baru ditubuhkan dan menerima lesen kawal selia daripada Suruhanjaya Bursa dan Sekuriti Cyprus (CySEC) lewat tahun 2020, baru-baru ini telah mengumumkan pelanjutan tawaran mereka dengan penstriman langsung mata wang NDF dan EM CFD. Selain itu, untuk penstriman langsung NDF, EMFX dan FX, Sheer Markets menawarkan peluang perdagangan CFD tambahan dalam mata wang kripto, ekuiti, indeks dan komoditi.

Sheer Markets ditubuhkan pada tahun 2020 dengan misi untuk memperkenalkan pelbagai produk yang kebanyakannya tidak tersedia kepada pedagang dan pelabur dalam talian melalui platform perdagangan MetaTrader 4 dan MetaTrader 5. Rangkaian produk Sheer Markets menampilkan skop pasaran kecairan yang lebih luas kepada para pedagang yang mencari peluang pelaburan baharu.

Dengan peningkatan jumlah NDF institusi yang tinggi sebanyak 300% dalam dekad yang lalu, Sheer Market telah mengenal pasti trend aktiviti yang meningkat di pasaran ini. Penstriman langsung NDF membolehkan pedagang runcit dan pelanggan institusi memasuki pasaran yang belum diterokai dengan potensi pelaburan baharu. Sheer Markets menyediakan akses kepada para pedagang runcit dan korporat untuk berdagang dengan pelbagai NDF seperti Real Brazil, Rupee India dan Won Korea yang kebanyakannya tidak dapat diakses sehingga kini.

Seperti yang diumumkan pada awal bulan ini, Pengasas Bersama dan Pengerusi Sheer Markets, Alex Ladouceur mengulas: “Kami amat berbesar hati melaksanakan langkah pertama kami dalam memperkenalkan NDF kepada komuniti perdagangan dalam talian kerana ia merupakan produk pelaburan baharu yang berpotensi yang tidak dibangunkan sejak sekian lama. Apabila ekonomi EMFX dan NDF berkembang maju, permintaan untuk produk jenis ini daripada pengguna FX sedia ada dan baharu akan diperluas dan dipercepat, disertai dengan pengembangan dalam kecairan dan peningkatan pusing ganti. Setakat ini, tiada perkhidmatan penstriman NDF yang berdaya maju pada kebanyakan platform dagangan dalam talian yang biasa. Kini, Sheer Markets akan mengisi jurang dan memenuhi keperluan tersebut.”

Institusi kewangan yang baru ditubuhkan ini turut memperluas tawaran produknya kepada pelanggan institusi yang kini boleh mendapat manfaat daripada peruntukan kecairan Sheer Markets sekali gus menawarkannya kepada pelanggan mereka sendiri.

Untuk maklumat lanjut tentang Sheer Markets, sila klik di sini.

Keywords:  Banking/Financial Service Computer/Electronics Electronic Commerce Retail New products/services Financial Technology


Bola Sepak untuk Persahabatan: 32 Pasukan Persahabatan Antarabangsa Bertanding untuk Perlawanan Peringkat Kumpulan

MOSCOW, 27 Mei 2021 /PRNewswire/ — Pada 24 dan 25 Mei, para peserta Kejuaraan eWorld Bola Sepak untuk Persahabatan 2021 dari lebih 200 buah negara bertanding dalam perlawanan dengan 32 pasukan yang disusun menjadi lapan kumpulan. Perlawanan separuh akhir dan akhir akan berlangsung pada 29 Mei. Kejuaraan ini merupakan salah satu acara kemuncak Musim Kesembilan bagi Program Sosial Kanak-kanak Antarabangsa Gazprom iaitu Bola Sepak untuk Persahabatan (F4F) pada tahun ini.

Pasukan “Argali”, “Bearded Vulture”, “Crested Ibis” dan “Stoat” dengan Pemain Muda dari 19 buah negara yang berbeza telah layak untuk ke separuh akhir. Sepertimana pada tahun 2020, Kejuaraan eWorld Bola Sepak untuk Persahabatan 2021 telah dipertandingkan dalam format digital pada simulator berbilang pemain “Bola Sepak untuk Persahabatan Dunia (F4F World) yang dibangunkan khas untuk F4F dan tersedia secara percuma dalam 27 bahasa pada MS Windows, Apple MacOS, Android dan iOS.

Undian Terbuka untuk lapan kumpulan yang terdiri daripada 32 buah Pasukan Persahabatan Antarabangsa ini telah pun berlangsung pada akhir bulan April. Kanak-kanak lelaki dan perempuan dari lebih 200 buah negara boleh memohon untuk mengambil bahagian atau dicadangkan oleh akademi bola sepak kebangsaan mereka.

Pasukan Persahabatan Antarabangsa menggunakan nama-nama spesies haiwan yang hampir pupus seperti “Chinese Alligator”, “Red-legged Crow” dan “Dusky Shark”. Amalan ini mula diperkenalkan pada tahun 2018 untuk menarik perhatian tentang idea perlindungan alam sekitar dan biodiversiti.

Dalam Kem Persahabatan Antarabangsa yang bertema “Menyatukan rakan-rakan – menyatukan dunia”, kanak-kanak ini telah bersedia dengan bersungguh-sungguh untuk Kejuaraan eWorld Bola Sepak untuk Persahabatan 2021 di bawah bimbingan para Pendidik dan Jurulatih Muda.

Di Kem tersebut yang diadakan pada 15 hingga 23 Mei, kanak-kanak bertukar-tukar idea dan pengalaman melalui bengkel dan format dalam talian yang lain tentang pelbagai topik termasuklah Sembilan Nilai F4F: persahabatan, kesamaan, keadilan, kesihatan, keamanan, kesetiaan, kemenangan, tradisi dan penghormatan.

F4F telah wujud sejak tahun 2013. Ia dianjurkan oleh Gazprom dan disokong oleh FIFA, UEFA dan Pertubuhan Bangsa-Bangsa Bersatu. Sepanjang lapan musim sebelum ini, lebih 15,000 orang kanak-kanak dan remaja dari 211 buah negara dan wilayah telah mengambil bahagian dalam program ini. Pada tahun 2020, Bola Sepak untuk Persahabatan telah dilangsungkan buat julung-julung kalinya menggunakan format dalam talian pada platform digital yang dibangunkan khas.

Source: Gazprom International Children’s Social Programme Football for Friendship


Nak Buat Sendiri Pelekat Di WhatsApps? Ini Caranya…

Sebelum ini kami ada berkongsi dengan ada mengenai kemas kini terbaru WhatsApp yang menawarkan fungsi Stickers. Ada yang tidak suka dengan Stickers yang disediakan oleh WhatsApp ini?

Teringin untuk membuat pelekat mengikut kreativiti korang sendiri? Meh baca tutorial dari kami ini…

1) Muat turun aplikasi Background Eraser dan Personal Stickers for WhatsApp.

2) Buka aplikasi Background Eraser dan pilih gambar hendak dijadikan pelekat.

3) Crop dan padam latar belakang.

4) Setelah siap, klik Save untuk menyimpan gambar.

5) Kemudian buka pula aplikasi Personal Stickers for WhatsApp. Gambar yang telah siap di edit akan dipaparkan.

INFO : Anda perlu edit sekurang-kurangnya tiga keping gambar!

6) Tekan butang ‘Add’ dan anda kini boleh menggunakan pelekat dengan wajah pada perbualan di WhatsApp.